
ПРАВИЛНИК

Настоящият правилник е изготвен на основание Закона за предучилищното и училищното образование /ЗПУО/,  и указания за организиране дейността на общообразователните училища и други нормативни документи.

                                                                                                                     РАЗДЕЛ І
ПРЕДМЕТ НА ПРАВИЛНИКА

Чл. 1. Този правилник урежда обществените отношения, свързани с осигуряване на правото на училищно образование, както и с устройството, функциите, организацията, управлението и финансирането на училището. 
Чл. 2. Участниците в образователния процес са децата, учениците, учителите, директорът, както и другите педагогически специалисти, родителите и институциите, които си партнират с общините и с други заинтересовани страни. 
Чл. 3. Образованието като процес включва обучение, възпитание и социализация и се реализира в съответствие със следните принципи:
1. единна държавна образователна политика за осигуряване правото на училищно образование; 
2. ориентираност към интереса и към мотивацията на ученика, към възрастовите и социалните промени в живота му, както и към способността му да прилага усвоените компетентности на практика; 
3. равен достъп до качествено образование и приобщаване на всеки ученик; 
4. равнопоставеност и недопускане на дискриминация при провеждане на училищното образование; 
5. запазване и развитие на българската образователна традиция; 
6. хуманизъм и толерантност; 
7. съхраняване на културното многообразие и приобщаване чрез българския език; 
8. иновативност и ефективност в педагогическите практики и в организацията на образователния процес въз основа на научна обоснованост и прогнозиране на резултатите от иновациите; 
9. прозрачност на управлението и предвидимост на развитието на училищното образование; 
10. автономия за провеждане на образователни политики, самоуправление и децентрализация; 
11. ангажираност на държавата, общините и юридическите лица с нестопанска цел, работодателите, родителите и други заинтересовани страни и диалог между тях по въпросите на образованието. 
Чл. 4. (1) Всеки има право на образование и може да повишава образованието и квалификацията си чрез учене през целия живот. 
(2) Приобщаващото образование е неизменна част от правото на образование. 
Чл. 5. (1) Училищното образование е задължително до навършване на 16-годишна възраст и започва от учебната година, която е с начало в годината на навършване на 7-годишна възраст на детето. 
(2) Училищното образование може да започне и от учебната година с начало в годината на навършване на 6-годишна възраст на детето по преценка на родителя и при готовност за училище, удостоверена при условия и по ред, определени в държавния образователен стандарт за предучилищното образование. 
(3) Когато здравословното състояние на детето не позволява постъпване в първи клас и в удостоверението за задължително предучилищно образование са направени препоръки за включването му в допълнителна подкрепа за личностно развитие, началото на училищното образование за това дете може да се отложи с една учебна година при условия и по ред, определени в държавния образователен стандарт за приобщаващо образование
Чл. 6. (1) Задължителното училищно образование в училището е безплатно за учениците. 
(2) Училищното образование е безплатно и след задължителната училищна възраст за: 
1. българските граждани; 
2. гражданите на друга държава членка; 
3. гражданите на трети държави: 
а) с разрешено постоянно пребиваване в страната; 
б) получили право на дългосрочно или продължително пребиваване в страната, както и за членовете на техните семейства; 
в) приети по актове на Министерския съвет; 
г) приети по международен договор, в който този въпрос е уреден; 
д) за които това е предвидено в специален закон; 
е) търсещи или получили международна закрила в страната. 
(3) На малолетните и непълнолетните чужденци, търсещи или получили международна закрила по реда на Закона за убежището и бежанците, се осигурява безплатно образование и обучение при условията и по реда за българските граждани. 
(4) Правото на безплатно образование се упражнява, като не се заплащат такси за обучението, осигурявано със средства от държавния бюджет, и се ползва безплатно материалната база за обучение и за развитие на интересите и способностите на учениците. 
(5) Извън случаите по ал. 2 граждани на трети държави, навършили задължителната училищна възраст, се обучават срещу заплащане на такси в размер, определен с тарифа, одобрена от Министерския съвет. 
Чл. 7. (1) Училищното образование е светско и не се допуска налагането на идеологически и/или религиозни доктрини. 
(2) В училището могат да се изучават религии в часовете, определени за разширена подготовка (РП) съгласно ЗПУО.
Чл. 8. (1) Всеки гражданин упражнява правото си на образование съобразно своите предпочитания и възможности в училище по негов избор, доколкото в ЗПУО и в подзаконовите актове по прилагането му не е предвидено друго.
(2) Изборът на училище за малолетните ученици се извършва вместо тях от техните родители.

РАЗДЕЛ ІІ
ВИД И ХАРАКТЕР

Чл. 9. (1) ОУ «Отец Паисий» осигурява подкрепяща среда за интегрирано обучение и възпитание на деца и ученици със СОП и/или с хронични заболявания.
(2) Екипът за комплексно педагогическо оценяване извършва оценка на образователните потребности на децата и учениците със СОП и/или с хронични заболявания и препоръчва интегрирано обучение и възпитание. 
Чл. 10. (1) ОУ «Отец Паисий» е общинско училище, с местно значение, финансира се от общ. бюджет и ползва имоти, които са публична общинска собственост. 
(2) В ОУ«Отец Паисий» може да се обучават и ученици от други общини. 
Чл. 11. (1) Училището е основно и в него се осъществяват два етапа на образование – начален и прогимназиален. 
(2) Началният етап е от I-ви до IV-ти клас включително.
(3) Прогимназиалният етап е от V-ти до VII-ми клас включително.
Чл. 12. ОУ «Отец Паисий» с. Ярджиловци е средищно. В него се обучават ученици от с. Зидарци, с. Витановци,  и с. Селищен дол като се осигурява безплатен транспорт, столово хранене и целодневно обучение.
Чл. 13. (1)ОУ «Отец Паисий» с. Ярджиловци има право на:
1. наименование, символи, седалище и официален адрес, който съответства на адреса на дирекцията.
2. собствен кръгъл печат.
3. печат с изображение на държавния герб.
4. банкова сметка.
5. шифър по БУЛСТАТ. 
(2) ОУ «Отец Паисий» с. Ярджиловци има право да:
1. притежава собствено движимо и недвижимо имущество и се разпорежда с него.
2. разпорежда се самостоятелно с бюджетните си средства.
3. определя вътрешната си организация и училищните символи и ритуали.
4. определя начина на приемане на деца и ученици в съответствие с нормативните актове.
5. определя организацията, методиката и средствата на обучение и възпитание.
6. издава документи за завършен клас и степен на образование.
7. сдружава се с юридически лица от страната и чужбина и сключва договори за участие в програми и проекти, без да нарушава държавните интереси.
Чл. 14. ОУ «Отец Паисий» с. Ярджиловци носи отговорност за:
1. изпълнението на ДОС, засягащи дейността му.
2. създаване на условия за опазване на живота и укрепване здравето на децата и учениците по време на обучението и възпитанието им, както и на територията си.
3. законосъобразното изразходване на бюджетните средства и опазване на МТБ.
4. извършване на дейности и прояви, които противоречат на законите в страната, ограничават правата и свободите на личността или нарушават ОВП.

РАЗДЕЛ III
СЪДЪРЖАНИЕ НА УЧИЛИЩНОТО ОБУЧЕНИЕ

Чл. 15. (1) Учебното съдържание в училищното обучение се групира в задължителна, избираема и задължителноизбираема подготовка, и се осъществява чрез учебни предмети групирани в културно-образователни области.
(2) Задължителната подготовка осигурява постигането на общообразователния минимум в зависимост от степента на образование. 
(3) Избираемата подготовка осигурява знания и умения на по-високо равнище. 
(4) Учебните програми определят за всеки учебен предмет и за всеки клас целите на обучението, учебното съдържание и очакваните резултати от обучението, като тези за ОУП, ИУЧ и ЗИП се утвърждават от директора на училището. 
(5) В задължителната документация се отразява точното наименование на предметите от културно-образователнити области за ОУП, ИУЧ и ЗИП.
Чл. 16. Извънкласната и извънучилищна дейност се организира през свободното от учебни часове време и осигурява обучение и развитие на специфични интереси и потребности на учениците от ОУ «Отец Паисий» в областта на изкуствата, науката, техниката и спорта.
Чл. 17. Учебниците и учебните помагала се одобряват от министъра на образованието, младежта и науката и се ползват съгласно регламентираните срокове.
Чл. 18. Учебното съдържание, чрез което се осигурява общо образование се определя съгласно ДОС за СООМУ.




РАЗДЕЛ IV
УЧИЛИЩЕН УЧЕБЕН ПЛАН

Чл. 19. (1) Училищният учебен план се разработва съгласно ЗПУО.
(2) Училищният учебен план разпределя учебните предмети и часове от ОУП, ИУЧ, ЗИП за целия етап на обучение съобразно интересите на учениците и възможностите на училището.
(3) Училищният учебен план се приема с решение на ПС на училището и се утвърждава от Директора.
(4) Училищният учебен план е приет с решение на ПС, с протокол № ……………., проведен на 11.09.2026 г. 
(5) Определяне на групите по ЗИП/ ИУЧ приети с решение на ПС, с протокол № ………, проведен на 11.09.2026 г. съобразени с писмените заявления от родителите/ настойниците на учениците събрани през м. септември 2026 г. и обобщени от класните ръководители.
(6) Разпределение на учебните предмети и учебните часове за начален етап на основното образование и прогимнациален етап на основното образование са:
(7) Учениците ще изучават физическо възпитание и спорт допълнително под формата на час за спортни дейности/ДЧ в следните часове и модули:
                     I-ви клас, II ри , IІI-ти клас - 32 уч. ч. годишно модул «Лека атлетика»;
         IV-ти клас - 34 уч. ч. годишно модул «Лека атлетика»;
                     V-ти клас - VІ-ти клас – 34 уч. ч. годишно модул «Лека атлетика»;
                     VII-ми клас - 36 уч. ч. годишно модул «Лека атлетика»

(8) Учениците от I-ви до VII-ми клас задължително изучават в часа на класа правилата за БДП, гражданска защита и гражданско образование, съгласно одобрените учебни програми.


РАЗДЕЛ V
ОРГАНИЗАЦИЯ НА УЧЕБНОТО И НЕУЧЕБНО ВРЕМЕ

Чл. 20. (1) Училищното образование се организира в учебни години.
(2) Учебната година е с продължителност 10 месеца и започва на 15 септември. В случай че 15 септември е почивен ден, тя започва на първия следващ работен ден. 
Чл. 21. (1) Учебното време за всички форми на обучение, с изключение на самостоятелната, се организира в учебни срокове, учебни седмици, учебни дни и учебни часове. 
(2) Учебното време за самостоятелната форма се организира от училището чрез изпити и от ученика или лицето, което се подготвя самостоятелно за тях. 
Чл. 22. (1) Учебната година включва два учебни срока. 
(2) Продължителността на първия учебен срок е 18 учебни седмици
(3) Продължителността на втория срок се определя със заповед на министъра на образованието и науката по чл. 104, ал. 1 от Закона за предучилищното и училищното образование (ЗПУО). 
Чл. 23. (1) Учебната седмица е с продължителност  5 учебни дни и съвпада с работната седмица. 
(2) В случай на разместване на почивните дни през годината на основание чл. 154, ал. 2 от Кодекса на труда обявените почивни дни са неучебни за учениците, съответно обявените работни дни са учебни, освен когато учениците са във ваканция. 
(3) Броят на учебните седмици в една учебна година и разпределението им по класове се определят с държавния образователен стандарт за учебния план, както следва:
· І, ІІ, ІІІ, клас - 32 учебни седмици 
· ІV,V, VІ клас - 34 учебни седмици 
· VII клас - 36 учебни седмици
(4) Общият брой задължителни и избираеми учебни часове за една учебна седмица не може да е по-малък от 22 и по-голям от 32 учебни часа. 
(5) Целодневна организация на учебния ден се осъществява за 19 ученици от I-ви до VІІ-ми клас.Училището е средищно и задължителните учебни часове се организират преди обяд, а след обяд са самоподготовката, заниманията по интереси и организираният отдих. 
Чл. 24.(1) Продължителността на учебния час е:
1. за учениците от I-ви и от II-ри клас – 35 min;
2. за учениците от III-ти и VII-ми клас – 40 min. 
(2) Продължителността на учебния час за учениците от V-ти доVII-ми клас е 40 min, поради факта, че училището е средищно и повече от 30% от учениците са на целодневна организация на обучение.
(3) Почивките между учебните часове са с продължителност 10 min и голяма почивка от 15 min. 
Чл. 25. (1) Графикът за учебното време за учебната 2026/2027 г. е утвърден от министъра на образованието и науката със Заповед № РД 09-3345/31.08.2026 г.
(2) Начало на учебната година – 15.09.2026 г.
· продължителност на ІІ-ри учебен срок за учениците от І-ви - III-ти клас – 14 /четиринадесет/ учебни седмици (от 03.02.2027 г. – 31.05.2027г.);
· продължителност на ІІ-ри учебен срок за учениците от ІV-ти – VІ-ти клас – 16 /шестнадесет/ учебни седмици (от 03.02.2027 г. – 14.06.2027г.);
· продължителност на ІІ-ри учебен срок за учениците от VII-миклас – 18 /осемнадесет/ учебни седмици (от 03.02.2027 г. – 30.06.2027 г.).
(3) Ваканции през учебната 2025/2026 г.:
· есенна – 31.10.2026 г. – 02.11.2026 г. включително;
· коледна – 24.12.2026 г. – 03.01.2027 г. включително;
· междусрочна –  30.01 до 02.02.2027 г.
· пролетна – 03.04.2027 г. – 11.04.2027 г. включително;
(4) Неучебни дни за учебната 2026/2027 г. 
· ДЗИ по български език и литература – 19.05.2027 г.
· Втори ДЗИ – 21.05.2027 г.
(5) Дни за провеждане на НВО в VII клас
·  НВО в VІІ клас по български език и литература – 16.06.2027 г.
·  НВО в VІІ клас по математика – 18.06.2027 г.
Чл. 26. (1) Учебни дни може да се определят за неучебни или неучебни дни за учебни със заповед на министъра на образованието и науката, заповед на РУО-Перник, заповед на кмета на община Перник. 
(2) В случай на разместване на почивните дни през годината на основание чл. 154, ал. 2 от КТ обявените почивни дни са неучебни за учениците, съответно обявените работни дни са учебни дни, освен когато учениците са във ваканция.
(3) В случаите по ал. 1 и 2 след възстановяване на учебния процес и при необходимост директорът създава организация за преструктуриране на тематичното раз-пределение на учебното съдържание.
Чл. 27. Седмичното разписание на учебния процес за всеки срок се изготвя съобразно с психофизическите особености и възможности на учениците. Изработва се съобразно Наредба № 10/19.06.2014 г. Утвърждава се от директора не по-късно от 3 /три / дни преди началото на учебната година и начало на II-ри учебен срок.

РАЗДЕЛ VI
ФОРМИ НА ОБУЧЕНИЕ

Чл. 28.(1) Формите на обучение в ОУ«Отец Паисий» са: дневна, индивидуална, комбинирана и самостоятелна.
(2) В ОУ «Отец Паисий» се организира дневна форма на обучение. Училището може да организира индивидуална, комбинирана, и самостоятелна форма на обучение при препоръка на екипа за подпомагане на личностното развитие /ЕПЛР/ и с решение на ПС.
(3) В дневна форма на обучение учениците се организират в паралелки и групи, а за останалите форми обучението се организира за отделен ученик.
(4 )Дневната форма на обучение е присъствена или дистанционна (електронна среда от разстояние) форма, задължителна за всички ученици в ОУ «Отец Паисий». Условията и редът за преминаване от присъствена форма в дистанционна форма на обучение са подробно описани в Правила за превключване от присъствено обучение към обучение в електронна среда от разстояние.
(5) Индивидуалната форма на обучение включва учебни занятия, както и изпити или текущи проверки по учебни предмети, ако това е предвидено с индивидуалния учебен план, утвърден от директора.
(6) Индивидуалната форма на обучение се организира за:
1. ученици, които по здравословни причини не могат да посещават училището повече от 30 последователни учебни дни.
2. за даровити ученици, както и за ученици, които по семейни причини желят да завършат в други срокове обучението си за един или повече класове.
3. училището организира индивидуално обучение в домашни условия въз основа на медицински документ, издаден от ЛКК, като осигурява от 8 до 12 учебни ч. седмично. Знанията и уменията на учениците се оценяват чрез текущи проверки – при инд. форма на обучение и чрез изпити – при самосгоятелна форма на обучение.
(7) За промяната на формата на обучение директорът издава заповед след подадено писмено заявление от родителя до директора на ОУ«Отец Паисий». Промяната на формата на обучение може да се извърши в началото на учебната година и по време на учебните занятия.
(8) Условията и редът за организирането и провеждането на изпити при индивидуална и самостоятелна форма на обучение се определя със заповед на директора. 
Чл. 29.(1) Самостоятелната форма за обучение е неприсъствена форма, при която учениците се подготвят самостоятелно и се явяват на изпити по учебните предмети, съгласно учебния план.
(2) Самостоятелната форма на обучение се организира за:
1. ученици в задължителна училищна възраст, които по здравословни причини не могат да се обучават в дневна форма на обучение, както и за даровити деца в задължителна училищна възраст, след решение на ПС;
2. лица, навършили 16-годишна възраст.
(3) Условията и редът за организиране и провеждане на изпитите се определят със заповед на директора на училището.

РАЗДЕЛ VII
ОЦЕНЯВАНЕ НА РЕЗУЛТАТИТЕ ОТ ОБУЧЕНИЕТО НА УЧЕНИЦИТЕ

Чл. 30. (1) Оценяването е системен процес на установяване и измерване на постигнатите резултати от обучението и на нивото на подготвеност на учениците за бъдещата им реализация. Показател за степента на постигане на тези резултати е оценката.
(2) Установяването на постигнатите резултати и поставянето на оценка се извършва от оценяващия и е индивидуално за всеки оценяван.
(3) Обект на оценяване са компетентностите на учениците, придобити в резултат на обучението, като оценяващият предварително запознава оценяваните със съдържанието, формата и конкретните правила, по които ще бъдат оценявани.
Чл. 31. (1) Основните цели на оценяването са:
1. диагностика на индивидуалните постижения и на напредъка на ученика и определяне на потребностите му от учене и на областите, в които има нужда от подкрепа;
2. мониторинг на образователния процес за прилагане на политики и мерки, насочени към подобряване качеството на образование
Чл. 32. Функциите на оценяването може да са:
1. диагностична – за установяване на резултати от обучението и отстраняване на констатирани пропуски;
2.прогностична - за планиране на мерки за повишаване на индивидуалния напредък на учениците, за подобряване на качеството на обучението или за развитие на образователната система;
3. констатираща – за установяване на постигнати резултати и удостоверяването им чрез издаване на документ за достигнато равнище или за продължаване на образованието;
4.информативна – за информиране на заинтересованите страни и на обществото резултатите от ученето и/или за състоянието на образователната система;
5. мотивационна – за мотивиране на учениците за учене и за по-високи постижения;
6. селективна – за подбор на учениците в паралелки по държавен или допълнителен план-прием.
 Видове оценяване
Чл. 33. (1) Оценяването се осъществява:
1. в процеса на училищното обучение;
2. в края на клас или на етап от степен на образование;
3. при завършване на степен на образование.
(2) В зависимост от оценяващия оценяването може да е:
1. вътрешно – когато оценяващ е обучаващият учител;
2. външно – когато оценяващи са комисия или лица, различни от обучаващия учител.
(3) В зависимост от обхвата си оценяването може да е:
1. национално – обхваща ученици от един клас в цялата страна;
2. регионално – обхваща ученици от един клас в рамките на една или няколко области;
3. училищно – обхваща ученици от един клас в рамките на отделно училище;
(4) В зависимост от организацията може да е:
1. групово – обхваща част или всички ученици от една или повече паралелки;
2. индивидуално – за отделен ученик.
Чл. 34. (1) Оценяването се извършва чрез текущи изпитвания и изпити.
(2) Текущите изпитвания се осъществяват в процеса на училищното обучение, а изпитите – в процеса на училищното обучение, както и при завършване на етап и/или степен на образование.
(3) Изпитите в процеса на училищното обучение са:
1. за определяне на срочна или на годишна оценка по учебен предмет
2. за промяна на оценката
Чл. 35. (1) Въз основа на установените резултати от изпитванията и изпитите се поставя оценка.
(2) Оценката е показател за степента, в която са постигнати компетентностите, определени в държавния образователен стандарт за общообразователна подготовка и/или в учебната програма по съответния учебен предмет или модул за съответния клас.
(3) В зависимост от функцията си поставената оценка може да бъде:
1. Текуща оценка 
2. Срочна оценка 
3. Годишна оценка 
4. Окончателна оценка – формира се в края на етап от степента на образование и има обобщаващ характер за резултатите от обучението на ученика по даден учебен предмет и/или модул през съответния етап. Окончателна е и оценката, която се поставя след полагане на изпит, в случаите когато тя не е слаб (2).
Чл. 36. (1) Оценката съдържа качествени показатели и количествен показател. Оценките, които може да се поставят, са отличен (6), много добър (5), добър (4), среден (3), слаб (2).
(2) Качественият показател, който определя степента на постигане на очакваните резултати от обучението, е:
 1. Отличен – ученикът постига напълно очакваните резултати от учебните
програми. 
 2. Много добър – ученикът постига с малки изключения очакваните резултати от учебните програми.
 3. Добър – ученикът постига предобладаващата част от очакваните резултати от учебните програми. 
 4. Среден – ученикът постига само основните очаквани резултати от учебните програми. 
 5. Слаб – ученикът не постига очакваните резултати от учебните програми, заложени като прагова стойност за успешност и зададени чрез степента на позитивен измерител „среден“.
(3) В случаите, когато количественият показател не се определя като цяло число, качественият показател се определя, както следва:
 1. за количествен показател от 2,00 до 2,99 се определя качествен показател слаб;
 2. за количествен показател от 3,00 до 3,49 се определя качествен показател среден;
 3. за количествен показател от 3,50 до 4,49 се определя качествен показател добър;
 4. за количествен показател от 4,50 до 5,49 се определя качествен показател много добър;
 5. за количествен показател от 5,50 до 6,00 се определя качествен показател отличен.
(4) Когато се използват други количествени показатели, те се приравняват към оценките по ал. 1.
(5) Оценките от националното външно оценяване в края на VІІ клас, се изразяват само с количествени показатели – в брой точки, без да се приравняват към оценките по ал. 1.
(6) Въз основа на установените резултати от изпитванията на учениците от I, II и III клас се поставят оценки само с качествен показател.
(7) В случаите по ал. 6 системата от символи на качествени показатели се определя със Заповед на директора на училището след решение на Педагогическия съвет.
(8) Когато за приемане на места, определени с държавния или с допълнителния план-прием се налага превръщане в точки на оценките от документите за завършен етап или за завършена основна степен на образование, се прилага следната скала:
 1. Отличен 6 се приравнява на 50 точки;
 2. Много добър 5 се приравнява на 39 точки;
 3. Добър 4 се приравнява на 26 точки;
 4. Среден 3 се приравнява на 15 точки.
(9) Скалата по ал. 8 не се прилага за превръщане на точките в оценки, когато оценката е изразена в точки.
Текущи изпитвания
Чл. 37. (1) Текущите изпитвания се осъществяват ритмично и системно през първия и през втория учебен срок.
(2) В триседмичен срок от началото на учебната година чрез текущо изпитване се установява входното равнище на учениците по учебните предмети или модули, които са изучавали през предходната година в задължителните учебни часове.
(3) Текущото изпитване по ал. 2 има диагностична функция с цел установяване на дефицитите и предприемане на мерки за преодоляването им.
(4) Две седмици преди оформянето на годишната оценка по учебните предмети, по които не се провежда класна работа и не се провежда външно оценяване, се провежда текущо изпитване за установяване на изходното ниво на учениците.
Чл. 38. (1) Освен ако в съответната учебна програма не е определено друго, минималният задължителен брой текущи изпитвания по учебен предмет или модули за всеки учебен срок, е:
 1. две текущи изпитвания по учебни предмети или модули, изучавани по училищен учебен план с до два учебни часа седмично; 
 2. три текущи изпитвания по учебни предмети или модули, изучавани по училищен учебен план с 2,5 – 3,5 учебни часа седмично;
 3. четири текущи изпитвания по учебни предмети или модули, изучавани по училищен учебен план с 4 и повече учебни часа седмично.
(2) В минималния задължителен брой текущи изпитвания по ал. 1 не се включва текущото изпитване по чл. 11, ал. 3 (Входната диагностика).
Чл. 39. (1) Според формата текущите изпитвания са устни, писмени и практически, а според обхвата - индивидуални и групови.
(2) След установяване на постигнатите резултати при текущите изпитвания на учениците се поставят текущи оценки.
(3) При текущите устни изпитвания оценяващият е длъжен да аргументира устно оценката си пред ученика, а при текущите писмени изпитвания – писмено.
Чл. 40. (1) Контролните и класните работи се коригират и рецензират от преподаващия учител и се връщат на учениците за запознаване с резултатите и за подпис от родителя.
(2) Оценяващият анализира и обобщава резултатите от контролните и класните работи, като в срок до една седмица след провеждането им уведомява учениците за направените изводи.
(3) Контролните и класните работи се съхраняват от учителя до края на учебната година.
Чл. 41. (1) Контролните и класните работи се провеждат по график при спазване на следните изисквания:
 1. за една и съща паралелка може да се провежда не повече от една класна или една контролна работа в един учебен ден;
 2. за една и съща паралелка в една учебна седмица не могат да се провеждат повече от две класни работи;
 3. не се провеждат класни работи в последната седмица от учебния срок.
(2) Графикът по предходната алинея се изготвя по предложение на учителите по съответния учебен предмет, утвърждава се от директора на училището до две седмици след началото на всеки учебен срок и се поставя на общодостъпно място в училището.
(3) За графика по ал. 1 учителите по съответния учебен предмет информират учениците, а класните ръководители - родителите.


Срочни, годишни и окончателни оценки
Чл. 42. (1) Срочната оценка се оформя от учителя, като се отчитат компетентностите на ученика върху учебното съдържание по съответния учебен предмет или модул, изучаван през учебния срок за придобиване на общообразователната, разширената, и при вземане на предвид на текущите оценки.
(2) По учебните предмети, изучавани в I - IV клас, не се формира срочна оценка.
(3) Не се формира срочна оценка и при обучение по индивидуални учебни програми на ученици със специални образователни потребности по учебните предмети, по които оценяването е с качествените оценки.
(4) За учениците в начален етап, получили качествена оценка, която показва сериозни пропуски и необходимост от подкрепа, или срочна оценка слаб (2) по определен учебен предмет се организира допълнително обучение по график, утвърден от директора на училището.
(5) Срочна оценка не се поставя без наличието на минималния брой текущи изпитвания. В този случай ученикът полага изпит за определяне на срочна оценка по чл. 7, ал.3, т. 2 от Наредбата за оценяване
(6) Не се оформя срочна оценка по учебния предмет физическо възпитание и спорт за ученици, освободени по здравословни причини от изучаването му, ако продължителността на освобождаването не позволява осъществяването на минималния задължителен брой текущи изпитвания по чл. 12, ал. 1. В този случай срещу учебния предмет в училищната документация се записва “освободен”.
(7) Срочната оценка се оформя не по-рано от една учебна седмица и не по-късно от два учебни дни преди приключване на съответния учебен срок.
Чл. 43. (1) Годишната оценка се оформя от учителя по съответния учебен предмет или модул, като се отчитат постигнатите компетентности на ученика върху учебното съдържание, изучавано през учебната година за придобиване на общообразователната и разширената подготовка, и при вземане предвид на срочните оценки.
(2) За учебен предмет, който по училищен учебен план се изучава само през един от сроковете, се формира годишна оценка въз основа на съответната срочна оценка.
(3) За резултатите от обучението:
1. в І, II и III клас по всички учебни предмети се формира обща годишна оценка с качествен показател (символи)
2. в IV клас по всеки учебен предмет се формира годишна оценка с количествен показател.
3. от V до VII клас по всеки учебен предмет или модул се формира годишна с количествен показател.
(4) Годишна оценка не се поставя без наличието на минималния брой текущи изпитвания за втория учебен срок. В този случай ученикът полага изпит за определяне на срочна оценка по чл. 7, ал. 3, т. 2
(5) Не се поставя годишна оценка по учебния предмет физическо възпитание и спорт за ученици, освободени по здравословни причини от изучаването му през двата учебни срока. В този случай срещу учебния предмет в училищната документация се записва “освободен”.
(6) Годишната оценка по учебния предмет физическо възпитание и спорт за ученици, освободени по здравословни причини от изучаването му през един учебен срок, е срочната оценка за учебния срок, през който учебният предмет е изучаван.
(7) Годишната оценка на ученик, обучавал се в чужда държава, в която не се оформят срочни оценки, се формира въз основа на текущите оценки по съответния учебен предмет, признати при условията и по реда на глава пета от Наредбата за оценяване и/или на оценките по съответния учебен предмет, получени в приемащото училище.
Чл. 44. (1) Срочната и годишната оценка се формират в съответствие с определеното в учебната програма съотношение между текущите оценки от устните писмените и практическите изпитвания, в т.ч. и от класните и/или контролните работи, и участието на ученика в учебния процес (работа в час, изпълнение на домашни работи, изпълнение на практически задачи, работа по проекти).
Чл. 45. (1) Учителят лично вписва поставените от него оценки в съответната задължителна училищна документация.
(2) Сроковете за вписване на оценките в документацията по ал. 1 са:
 1. в деня на изпитването - за текущите оценки от устните и от практическите изпитвания;
 2. до една седмица след провеждане на изпитването - за текущите оценки от писмените изпитвания;
 3.в деня на оформянето им - за срочните и за годишните оценки.
Чл. 46. (1)Окончателна оценка се поставя при:
 1. завършване на начален етап на основно образование;
 2. завършване на прогимназиален етап на основно образование;
(2) Окончателни са и оценките, получени при изпитите по чл. 28, ал. 1 от Наредба №11/01.09.2016 за оценяване резултатите от обучението на учениците.
(3) Окончателните оценки по ал. 1, т. 4 може да се променят само по реда на изпитите за промяна на окончателната оценка, а окончателните оценки по ал. 2 не може да се променят.
(4) Окончателните оценки се записват в съответните документи за завършен етап и за придобита степен на образование 
Чл. 47. (1) Окончателните оценките по всеки учебен предмет при завършване на начален етап на основно образование са годишните оценки по учебния предмет, изучаван в IV клас.
(2) Когато ученикът е освободен по здравословни причини от изучаването на учебния предмет физическо възпитание и спорт и през двата срока на IV клас, при завършване на начален етап на основно образование не се поставя окончателна оценка по учебния предмет. В този случай срещу учебния предмет в задължителната училищна документация се записва “освободен”.
(3) Окончателните оценки по ал. 1 се записват в удостоверението за начален етап на основно образование, в т.ч. и оценките, които са слаб (2).
Чл. 48. (1) Окончателните оценки по всеки учебен предмет при завършване на прогимназиален етап на основно образование се формират с точност до 0,01 като средноаритметични от годишните оценки по учебния предмет, изучаван в класовете от прогимназиалния етап.
(2) Окончателните оценки при завършване на прогимназиален етап на основно образование по учебен предмет, който се изучава само в един клас от прогимназиалния етап, са годишните оценки по предмета за съответния клас.
(3) Не се формира окончателна оценка по учебния предмет физическо възпитание и спорт в случаите по чл. 23, ал. 11, когато ученикът е освободен и през двата срока на всички класове от прогимназиалния етап и не е формирана годишна оценка за нито един от класовете от етапа
Изпити в процеса на училищното обучение
Чл. 49. (1) Изпитите за промяна на оценка по учебен предмет или модул са:
1. поправителни изпити;
2. изпити за промяна на годишна оценка - за VII клас
Чл. 50. (1) Поправителниизпити се полагат от ученици, когато годишната им оценка по някой от учебните предмети, изучавани в задължителните или избираемите учебни часове е слаб (2).
(2) Поправителни изпити не се полагат от учениците, които се обучават в класовете I до IV клас в дневна, индивидуална, самостоятелна, или комбинирана форма на обучение и възрастта им е съответна за този клас или я надхвърля, но не с повече от три години.
(3) Учениците по ал. 2, чиято възраст надхвърля с повече от три години съответната за този клас възраст полагат поправителни изпити.
  (4) Поправителните изпити се организират в две редовни сесии и се провеждат до две седмици след приключване на учебните занятия и до две седмици преди началото на учебната година по ред, определен със заповед на директора на училището и в допълнителни сесии за ученици, които по здравословни причини, удостоверени с медицински документ, не са се явили на поправителни изпити на редовните сесии, могат да се явят на допълнителна поправителна сесия по ред, определен със заповед на директора на училището, но не по-късно от 10 октомври.
Чл. 51. (1) Изпитите за промяна на годишна оценка се провеждат след приключване на учебните занятия за VII клас.
(2) За полагането на изпит за промяна на годишната оценка ученикът подава заявление до директора на училището, с което се отказва от годишната си оценка, формирана по реда на чл. 23 от Наредбата за оценяване.
(3) Учениците имат право еднократно да се явят на изпит за промяна на
годишна оценка по не повече от три учебни предмета общо, изучавани в задължителните и/или в избираемите учебни часове.
Чл. 52. (1) Изпити за определяне на срочна оценка по учебен предмет или модул се полагат от:
 1. учениците, обучавани в дневна и в комбинирана форма, чиито отсъствия от учебни занятия надхвърлят 30% от учебните часове по отделен предмет или модул, предвидени по училищния учебен план за съответната паралелка през учебния срок, 
което не позволява да бъде поставена срочна оценка поради невъзможност да бъдат проведени минималния брой текущи изпитвания по чл. 12, ал. 1 от Наредбата за оценяване, както и при спазване на принципа за ритмичност по чл. 11, ал. 1;
 2. учениците в индивидуална форма, както и в комбинирана форма на обучение в случаите по чл. 114, ал. 3, т. 1 и т. 2 от Закона за предучилищното и училищното образование, когато обучението в съответната форма започва след началото на втория учебен срок и не се прилага текущо оценяване;
 3. учениците, обучавани в комбинирана форма на обучение в случаите по чл. 114, ал. 3, т. 3 и 4, когато индивидуалното обучение се осъществява от друго училище по реда на дистанционната форма на обучение;
(2) Изпитът за определяне на срочна оценка се полага върху учебното съдържание включено в учебната програма по съответния учебен предмет или модул, изучавано през съответния учебен срок и за съответния вид подготовка.
Чл. 53. (1) Изпити за определяне на годишна оценка по учебен предмет или модул се полагат от:
 1. учениците в самостоятелна форма на обучение;
 2. учениците в индивидуална форма на обучение, когато обучението в съответната форма започва след началото на втория учебен срок и не се прилага текущо оценяване
 3. учениците в комбинирана форма на обучение в случаите по чл. 114, ал. 3, т. 1 от Закона за предучилищното и училищното образование, когато индивидуалното обучение се осъществява от друго училище по реда на дистанционната форма на обучение, както и по чл. 114, ал. 3, т. 3 и 4 от Закона за предучилищното и училищното образование, когато индивидуалното обучение се осъществява от приемащото училище по реда на самостоятелната форма на обучение.
 4. в случаите по чл. 24, ал.1, когато учениците нямат годишна оценка по учебен предмет.(поради недостатъчен брой текущи оценки)
(2) Изпитът за определяне на годишна оценка или за промяна на годишна оценка се полага върху учебното съдържание, включено в учебната програма по съответния учебен предмет или модул за съответния клас и за съответния вид подготовка.
Чл. 54. (1) Получената оценка на изпит по чл. 35-38 не може да се променя.
(2) Когато получената оценка на изпит по чл. 37 и чл. 38 е слаб (2), ученикът се явява на поправителен изпит по реда на чл. 34.
Чл. 55. (1) Изпитите в процеса на обучение се провеждат от:
 1. училищна комисия по организиране на изпита;
 2. училищна комисия по оценяването.
(2) В състава на комисията по ал. 1, т. 1 не може да се включват лица, притежаващи учителска правоспособност и квалификация по учебния предмет, по който се провежда изпитът.
(3) В състава на комисията по ал. 1, т. 2 се включват лица, които заемат учителска длъжност в същото или в друго училище по учебния предмет, по който се провежда изпитът.
(4) Комисиите по ал. 1, т. 2 се състоят най-малко от двама членове, единият от които е председател.
(5) За провеждане на изпитите за промяна на оценката директорът на училището издава заповед за определяне на комисиите по ал. 1.
(6) В заповедта по ал. 1 се определят за всеки изпит датата на провеждане, началният час, съставът на всяка комисия, срокът за изготвяне на изпитните материали, времето и мястото за проверка на изпитните работи, срокът и мястото за оповестяване на резултатите от изпита.
(7) Съобщение за датата, мястото и началния час на изпита, както и за срока и мястото за оповестяване на резултатите се поставя на общодостъпно място в училището най-късно три дни преди датата за провеждане на изпита.
Чл. 56. (1) Според формата си изпитите в процеса на училищното обучение са:
 1. писмени;
 2. практически;
 3. комбинация от писмена и устна част;
 4. комбинация от писмена и практическа част.
(2) Изпитите в процеса на обучение са писмени.
(3) Изпитите в процеса на обучение са практически по учебните предмети:
 1. физическо възпитание и спорт;
 2. музика - за II - IV клас;
 3. изобразително изкуство - за II - IV клас;
 4. домашен бит и техника - II - IV клас;
(4) Изпитите в процеса на обучение са комбинация от писмена и устна част по учебните предмети:
1. български език и литература - за II - IV клас;
2. чужди езици.
(5) Изпитите в процеса на обучение са комбинация от писмена и практическа част по учебните предмети музика, изобразително изкуство и технологии и предприемачество, информационни технологии.
Чл. 57. (1) Продължителността на изпитите в процеса на обучение е:
1. за класовете от началния етап на основната степен:
а) един астрономически час – в случаите, когато изпитът е писмен или практически;
б) до 20 минути – за устната част в случаите, когато изпитът е комбинация от писмена и устна част;
в) до 40 минути – за писмената или за практическата част, в случаите, когато изпитът включва писмена или практическа част;
2. за класовете от прогимназиалния етап на основната степен:
а) два астрономически часа - в случаите, когато изпитът е писмен;
б) до 30 минути – за устната част в случаите, когато изпитът е комбинация от писмена и устна част;
в) три астрономически часа - в случаите, когато изпитът е практически;
г) до 90 минути – за писмената или за практическата част, в случаите, когато изпитът включва писмена или практическа част. 
Чл. 58. (1) Оценката от изпитите в процеса на обучение се формира като средноаритметична от оценките на членовете на училищната комисия по оценяването с точност до:
1. единица – за приравнителните изпити, в резултат на които се поставя годишна оценка, за изпитите за промяна на годишната оценка и за изпитите за определяне на годишна оценка;
2. 0,01 - за приравнителните изпити, в резултат на които се поставя оценка за етап от степента на образование, за изпитите за промяна на окончателна оценка и за изпитите за определяне на окончателна оценка.
 (2) Оценката от изпитите в процеса на обучение, които се провеждат като комбинация от писмена и устна част или от писмена и практическа част, е средноаритметична от оценките, поставени за всяка част, с точност, която се определя по реда на ал. 1.
 (3) Оценката от изпитите в процеса на обучение, които се провеждат като комбинация от писмена и устна част или от писмена и практическа част, е слаб (2), когато някоя от оценките по отделните части, е слаб (2). В тези случаи поправителният изпит се полага и в двете части.
Национални външни оценявания
Чл. 59. (1) Национални външни оценявания в системата на училищното образование се провеждат в края на:
1. началния етап на основната образователна степен;
2. прогимназиалния етап на основната образователна степен;
 (2) Извън случаите по ал. 1 министърът на образованието и науката може да организира провеждането национално външно оценяване в определен клас, който не е последен за етапа от степента на образование
 (3) За провеждане на национално външно оценяване министърът на образованието и науката преди началото на учебната година издава заповед, в която се определят класът, учебните предмети и конкретните дати за провеждане на националното външно оценяване.
Чл. 60. (1) Националните външни оценявания по чл. 47, ал. 1 от Наредбата за оценяване включват учениците, които в съответната учебна година се обучават съответно в IV и VII клас.
Чл. 61. (1) Националното външно оценяване се провежда в края на ІV клас.
(2) Изпитите при националното външно оценяване по ал. 1 са по учебните предмети български език и литература и математикаи се провеждат под формата на тест.
(3) Преди началото на всяка учебна година министърът на образованието и науката със заповед може да определи и други учебни предмети, извън посочените в ал. 2, по които да се проведе национално външно оценяване В заповедта се определя и форматът на теста.
(4) Оценката на ученика на всеки от изпитите се изразява като процент от максималния брой точки и се записва в точки, които се приравняват към оценките по чл. 9, ал.1 от Наредбата за оценяване.
Чл. 62. (1) Национално външно оценяване се провежда и в края на VII клас.
(2) Изпитите при националното външно оценяване по ал. 1 са по учебните предмети български език и литература и математикаи се провеждат под формата на тест.
(3) Извън изпитите по ал. 2 всеки ученик по свое желание може да положи и изпит по учебния предмет чужд език, чрез което се измерва степента на постигане на отделни ключови компетентности в областта на чуждия език.
(4) Преди началото на всяка учебна година министърът на образованието и науката със заповед може да определи заповед и други учебни предмети, извън посочените в ал. 2 и 3, по които да се проведе национално външно оценяване по ал. 1. В заповедта се определя и форматът на теста.
(5) Оценката на ученика на всеки от изпитите по ал. 2, както на изпита по ал. 3, в случай че е положен, се изразява като процент от максималния брой точки и се записва в точки.
Чл. 63. (1) Оценките от външното оценяване се записват в удостоверението за начален етап и основно образование.
(2) Оценките от външното оценяване се записват в свидетелството за основно образование. По учебния предмет чужд език, в случай че е положен изпит, се записва и постигнатото ниво в съответствие Общата европейска езикова рамка.
(3) Оценките от национално външно оценяване по чл. 47 от Наредбата за оценяване се записват като текущи оценки.
Чл. 64 (1) Условията и редът за оценяване на резултатите на учениците при дневна форма на обучение от разстояние в електронна среда са описани подробно в Правила за превключване от присъствено обучеие към обучение в електронна сред от разстояние през учебната 2024/2025 година, одобрени със Заповед № РД- 12-363/14.09.2021 година на Директора на ОУ „Отец Паисий”, с. Ярджиловци. 

РАЗДЕЛ VIII
ЗАВЪРШВАНЕ НА КЛАС, ЕТАП И СТЕПЕН НА ОБРАЗОВАНИЕ

Чл. 64. (1) Учениците от IV-VII клас завършват успешно, ако имат годишни оценки най-малко „среден (3)“ по всички учебни предмети или модули, предвидени в училищния учебен план за съответния клас в задължителните и в избираемите учебни часове.При слаби оценки се явяват на поправителен изпит. Ученицитеот I –III клас завършват с една от поставените качествени оценки – „задоволителен”, „добър”, „мн.добър”, „отличен”. При качествена оценка „незадоволителен” подлежат на допълнително обучение, съгласно ДОС, за съответния клас.
(2) Ученик, успешно завършил определен клас, продължава обучението си в следващия клас.
(3) Ученик в началния етап на основно образование продължава обучението си в следващия клас независимо от годишните си оценки по изучаваните учебни предмети, ако се обучава в дневна, индивидуална, самостоятелна или комбинирана форма и неговата възраст е съответната за този клас или я надхвърля, но с не повече от три години.
Чл. 65. (1) На учениците, завършили обучението си в I клас, се издава удостоверение за завършен клас.
(2) Извън случаите по ал. 1 завършено обучение в определен клас се удостоверява с ученическа книжка.
Чл. 66. (1) Учениците, завършили обучението си в IV клас, получават удостоверение за завършен начален етап на основно образование.
(2) Документът по ал. 1 дава право на продължаване на обучението в прогимназиалния етап на основно образование.
Чл. 67. (1) Учениците, завършили успешно VІІ клас, придобиват основно образование, което се удостоверява със свидетелство за основно образование. Свидетелството дава право за продължаване на обучението в следващата степен на образование, както и на обучение за придобиване на професионална квалификация.
(2) Учениците завършили обучението си в VII клас, получават удостоверение за завършен VІІ клас, което им дава право да продължат обучението си в VІІІ клас и на професионално обучение.
Чл. 68. (1) Учениците от I до ІІІ клас включително, които не са усвоили компетентностите, заложени в учебната програма за съответния клас, както и учениците от ІV клас, които имат годишна оценка „слаб (2)“ по учебен предмет, не полагат поправителни изпити и не повтарят класа, ако са се обучавали в дневна, индивидуална, самостоятелна или комбинирана форма и възрастта им е съответната за този клас или я надхвърля, но с не повече от три години.
(2) За учениците по ал. 1, с изключение на тези, които са се обучавали в самостоятелна форма, задължително се организира допълнително обучение по време на лятната ваканция при условия и по ред, определени със заповед на директора на училището. При необходимост допълнителното обучение може да продължи и през следващата учебна година.
Чл. 69. Ученик, който е в самостоятелна форма, при повтаряне на класа се обучава и се явява на изпити само по учебните предмети или модули, по които има оценка „слаб (2)“.
Чл. 70 . (1) В удостоверението за завършен І клас се вписва обща годишна оценка с качествен показател.
(2) В удостоверението за завършен начален етап на основното образование се вписват формата на обучение; година на завършване; резултатите от обучението; резултати от национално външно оценяване (НВО); съответно ниво от Националната квалификационна рамка (НКР) и от Европейската квалификационна рамка (ЕКР).
Чл.71.(1) В свидетелството за завършено основно образование се вписват серия, номер; форма на обучение; резултати от обучението; резултати от НВО; съответно ниво от Националната квалификационна рамка и от Европейската квалификационна рамка;
(2) Подпис от класен ръководител и директор на училището, печат с изображение на държавния герб.






РАЗДЕЛ ІX
ПЛАН-ПРИЕМ. ПОСТЪПВАНЕ И ПРЕМЕСТВАНЕ НА УЧЕНИЦИ

Чл.72. (1) В I-ви кл. се приемат деца навършили 7 год. в съответната календарна година. Деца, навършили 6 години, могат да постъпят в I-ви клас по преценка на родителите или настойниците им, ако физическото и умственото им развитие позволява това.
(2) В I-ви клас се приемат деца за полудневно и целодневно обучение след:
1.  писмено заявление на родител /настойник/ до директора и копие от акта за раждане – подава се до 30 май на предходната учебна година;
2. оригинал от удостоверението за завършена подготвителна група в детска градина или подготвителен клас в училище;
3. декларация от родителите за деклариране обстоятелството, че детето не е посещавало подготвителна група или клас, но е подготвено за І-ви клас;
4. писмено заявление от родител/настойник, относно желание за включване в целодневна форма на обучение.
(3) Критерии за приемане на деца в І-ви клас са:
1. близост до училището;
2. наличие на деца от семейството, обучаващи се в училището;
3. записване на деца, завършили подготвителна група в избраното училище;
4. записване на деца на учители и служители от училището.
(4) Деца и ученици със специални образователни потребности се приемат с писмено заявление на родителите или настойниците до директора. Заявлението се резолира от директора; завежда се от счетоводителя в книгата за входяща кореспонденция; записва се в книгата за подлежащите на задължително обучение деца до 16-годишна възраст в седемдневен срок от директора.
(5) В училището се приемат в паралелка до 5 ученика с хронични заболявания, с физически и сензорни увреждания и до 3 ученика със СОП.
(6)Училището изпраща сведение за децата, постъпили в I клас в срок до 30 септември в съответната община. Изготвя се от директора.
Чл.73. (1) Приемането на учениците от ІІ-ри до VII-ми клас се извършва в началото и по време на учебната година, но не по-късно от 30 учебни дни до края на І-ви срок .
(2)Необходими документи за приемане
1. заявление от родителя (настойника) – завежда се от счетоводителя, резолира се от Директора, в седемдневен срок се издава заповед за записване на ученика в книгата за подлежащи и от класния ръководител – в дневника.
2. удостоверение за преместване, издаденo от училището, от което идва ученикът. 
(3) Критерии за приемане на ученици от I-ви до VII-ми клас
1. ученикът да се е обучавал по същия учебен план в училището, от което идва.
2. броят на учениците в паралелката да отговаря на Наредба за финансиране на институциите.
(4) Директорът изпраща в тридневен срок от записването на приетия ученик писмено уведомление до предишното училище, че ученикът е записан в Книгата на подлежащите на задължително обучение. Директорът актуализира Списък-образец № 1 периодично и го подава в НЕИСПУО, модул“Институции“.
Чл. 74. (1) Учениците може да се преместват, както следва: 
от I до VI клас през цялата учебна година; 
в VII клас не по-късно от 30 учебни дни преди края на всеки учебен срок.
Чл. 75. (1) Учениците се преместват при спазване на следнитеусловия и ред:
1.подаване на писмено заявление от родителите и/или ученика съгласно чл.12, ал. 2 наЗПУО до директора на приемащото училище;
2.издаване на служебна бележка от директора на училището до три работни дни, с която потвърждава записването на ученика.
(2)Служебната бележка по ал1, т.2 се представя от родителя/настойникаи/или ученика заедно със заявлението за преместване на директора на училището,от коетосе премества ученика.
(3) До три работни дни директорът на училището, в което се е обучавал ученикът предоставя на родителя/настойник и/или ученика удостоверение за преместване, копие на училищния учебен план.
(4) До три работни дни от получаване на удостоверението за преместване, родителят/настойникът и/или ученикът представя получените документи за записване в приемащото училище. 
(5) Директорът на приемащото училище до три работни дни определя със заповед условията за приемане на ученика и информира родителя/настойника и/или ученика. Родителят/настойникът и/или ученикът подписва декларация за информирано съгласие относно различията в учебния план в приемащото училище и необходимите приравнителни изпити, ако има такива. 
(6) В срока по ал. 5 директорът на приемащото училище информира писмено директора на училището, от което идва ученика за неговото записване. 
Чл.76. (1) Ученикът се счита за преместен в новото училище от датата, посочена в заповедта на директора на приемащото училище.
Чл.77. (1) Училищното обучение се организира в последователни класове
(2) Класовете се означават във възходящ ред с римски цифри.
(3) Продължителността на обучението в един клас е една учебна година за всички форми на обучение с изключение на случаите, предвидени в ЗПУО за индивидуалната и самостоятелната форма на обучение.
Чл. 78. (1) В зависимост от броя на приетите ученици класовете се разделят на паралелки.
(2) Паралелките от един и същ клас се обозначават с началните букви на българската азбука, които се поставят след номера на класа.
(3) В зависимост от особеностите на учебния предмет или модул паралелката може да се дели на групи или да се организират сборни групи от различни паралелки от един клас или от различни класове.

  



РАЗДЕЛ X
УЧЕБНИЦИ И УЧЕБНИ ПОМАГАЛА

Чл.79. (1) Учениците от І до ІV клас ползват безплатни учебници и учебни помагала, а учениците от V до VII клас - безплатни учебници. За тяхното съхранение и отчетност отговорност носи класният ръководител на паралелката и директорът. За тази цел директорът издава заповед.
(2) Учебниците, учебните комплекти, които се предоставят за безвъзмездно ползване на учениците, се избират от учителите, които преподават по учебния предмет в съответния етап от степента на образование в дадено училище, след съгласуване с обществения съвет.
(3) Учебниците и учебните комплекти извън ал. 1, както и учебните помагала, които ще използват учениците, се избират от учителя, който преподава в паралелката по съответния учебен предмет или модул.
Чл.80. Продължителността за ползване на учебниците и учебните помагала от учениците е както следва:
1.За учебните помагала и учебници за първи клас – една учебна година;
2.За учебниците за втори - седми клас – три години;
Чл.81. След приключване на учебните занятия за съответната учебна година учениците връщат учебниците на класния ръководител;
Чл.82. При преместване на ученик в друго училище, същият е длъжен при получаване на отпусното удостоверение да върне получените от училището учебници, което да бъде отразено в картона му;
Чл.83. При записване на нов ученик в училището, директорът и класният ръководител са длъжни да осигурят комплект учебници и учебни помагала за учениците от І до ІV кл. и учебници за учениците от V до VІІ кл. за ползване през учебната година;
Чл.84. Учениците са длъжни да полагат грижи за опазване на учебниците
Чл.85. Когато ученик не върне учебник или при връщането му се установи, че поради неполагане на грижи от страна на ученика учебникът е негоден за употреба през следващата учебна година, родителите (настойниците) на ученика възстановяват учебника.
Чл.86. За получените и върнатите от ученика учебници в училището се води картон от класния ръководител, който се съхранява от счетоводителя в канцеларията на училището;
Чл.87. (1) Учебниците за безвъзмездно ползване от учителите се осигуряват от училището. За ползването, съхранението, отчетността ими тяхното движениеотговаря ЗДУД.
(2) При възможност на училището се осигуряват втори комплект учебници по кабинети с цел олекотяване на ученическите раници.


РАЗДЕЛ ХІ
ОСНОВНИ ПРАВА И ЗАДЪЛЖЕНИЯ НА УЧЕНИЦИТЕ

Чл. 88. Учениците участват като партньори в училищното обучение и имат активна роля за постигане на целите на образователно-възпитателния процес. 
Чл. 89. Ученикът има следните права:
1. да избира учебните предмети, предвидени в училищния учебен план като избираеми;
2. да получава информация по въпроси, свързани с неговото обучение, относно правата и задълженията му в училище, правилата за вътрешния ред и учи-лищната дисциплина – при постъпването му в училище, в началото на всеки учебен срок, както и при поискване;
3. да бъде консултиран във връзка с професионалното му ориентиране и развитие, да бъде насочван, стимулиран и подпомаган в съответствие с неговите потребности, желания и способности;
4. да се обучава и възпитава в здравословна и сигурна среда, както и да получава защита при накърняване на правата и достойнството му;
5. да се ползва от формите за насърчаване на равния достъп до образование при условия и по ред, определени в нормативен акт;
6. да ползва безплатно училищната МТБ по ред, определен от директора на, в учебно и в неучебно време за развитие на интересите и способностите си;
7. пътуващите ученици имат право да ползват безплатно автобуса до средищното училище;
8. да бъде поощряван с морални и материални награди за високи постижения в учебната, извънкласната и извънучилищната дейност и за приноса си за развитието на училищната общност;
9. да дава мнения и предложения по отношение на организацията и провеждането на цялостната училищна дейност;
10. да участва, включително с присъствието на родител, при решаване на въпроси, засягащи негови права и интереси.
Чл. 90. (1) Ученикът има следните задължения:
1. да съхранява авторитета на ОУ «Отец Паисий» и да допринася за развитие на добрите му традиции;
2. да не отсъства от учебните часове без уважителна причина;
3. да се явява в училище с облекло и във вид, които съответстват на положението му на ученик и на добрите нрави;
4. да уважава и да не накърнява честта и достойнството на другите, както и да не прилага физическо и психическо насилие;
5. да не участва в хазартни игри, да не пуши, да не употребява наркотични вещества и алкохол;
6. да не ползва мобилен телефон и други технически и електронни средства по време на час ;
7. да не пречи на учителя при и по повод изпълнение на служебните му задължения, както и на съучениците си по време на учебните часове;
8. да не носи оръжие, както и други предмети, които са източник на повишена опасност;
9. да не бъде на обществени места без придружител в съответствие с изискванията на Закона за закрила на детето;
10. да опазва МТБ и чистотата на територията на ОУ «Отец Паисий»;
11. да носи ученическата си книжка в училище и да я представя при поискване на учителя или директора;
12. да носи ученическата си лична карта в училище и извън него.
13. да не използва мобилни телефони и смарт часовници;
(2) Неизпълнението на задълженията, предвидени в този правилник е нарушение на училищната дисциплина.
Чл. 91. (1) Ученикът може да отсъства от училище по уважителни причини
 (1) Ученикът може да отсъства от училище по уважителни причини в следните случаи:
1. (изм. - ДВ, бр. 23 от 2024 г., в сила от 19.03.2024 г.) по медицински причини, за което в училището се изпраща по електронен път медицински документ от лекар или от лекар по дентална медицина;
2. поради участие в други дейности извън процеса на училищното образование, като състезания, конкурси, олимпиади, фестивали, концерти, спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;
3. (изм. - ДВ, бр. 23 от 2024 г., в сила от 19.03.2024 г.) до 15 учебни дни в една учебна година с мотивирано заявление от родителя до класния ръководител, но не повече от 5 дни наведнъж;
4. (отм. - ДВ, бр. 23 от 2024 г., в сила от 19.03.2024 г.)
(2) (Изм. - ДВ, бр. 23 от 2024 г., в сила от 19.03.2024 г.) Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в първия ден от отсъствието на ученика от училище.
(3) (Отм. - ДВ, бр. 23 от 2024 г., в сила от 19.03.2024 г.)
(4) За удостоверяване на уважителните причини по ал. 1, т. 1 за учениците в българските училища в чужбина се прилага действащото законодателство на страната, в която е открито училището.
(5) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час. Видът на заболяването и заключението за освобождаване от обучение по учебния предмет физическо възпитание и спорт се удостоверяват с медицински документ.
(6) Не може да отсъства от учебния час по учебния предмет физическо възпитание и спорт ученик в случаите по ал. 5, за който е противопоказно физическо натоварване, но не и присъствието в учебния час.
(7) В случаите по ал. 5, когато освобождаването е за целия учебен срок или за учебната година, ученикът няма право да напуска територията на училището по време на учебния час, а директорът въз основа на представените медицински документи определя със заповед начина на уплътняване за ученика на времето, определено за учебните часове. Заповедта се съобщава на родителя на ученика.
            (2) За ученик в ОУ «Отец Паисий», чиито отсъствия не позволяват оформяне на срочна или годишна оценка по един или няколко учебни предмета от ЗП, ИУЧ и ЗИП /, директорът на училището по предложение на ПС определя със заповед условията и реда за оценяване знанията и уменията за завършване на учебния срок и/или учебната година.
(3) В случаите по ал. 2 ученикът повтаря класа, когато в края на уч. година няма оформена оценка, без да са налице уважителни причини за това.
(4) Броят на отсъствията по уважителна причина на учениците със СОП не се отразява на формирането на срочна оценка.
Чл. 92. (1) За допуснатите повече от 5 /пет/ неизвинени отсъствия класния ръководител своевременно писмено уведомява родителя или настойника на ученика.


РАЗДЕЛ XII
ОСИГУРЯВАНЕ НА ОБЩА ПОДКРЕПА ЗА ЛИЧНОСТНО РАЗВИТИЕ В УЧИЛИЩЕ

Чл. 93. (1) Общата подкрепа за личностно развитие се осигурява от постъпването на детето в детската градина или училището съобразно индивидуалните му потребност.
(2) Общата подкрепа за личностно развитие е насочена към развиване на потенциала на всяко дете или ученик в детската градина или училището.
Чл. 94.Общата подкрепа за личностно развитие в училището, която е насочена към всички ученици в класа, гарантира участието и изявата им в образователния процес и дейността на училището и включва:
1.екипна работа между учителите и другите педагогически специалисти;
2. допълнително обучение по учебни предмети;
3. допълнително консултиране по учебни предмети;
4. кариерно ориентиране на учениците;
5. занимания по интереси;
6. библиотечно-информационно обслужване;
7. грижа за здравето;
8. поощряване с морални и материални награди;
9. дейности за превенция на насилието и преодоляване на проблемното поведение;
10. дейности за превенция на обучителните затруднения;
11. логопедична работа;
Чл.95. Екипната работа между учителите и другите педагогически специалисти включва:
1.Обсъждане на дейностите за обща подкрепа, в които се включват учениците – обмен на информация и на добри педагогически практики с цел подкрепа на всички учители за подобряване на работата им с учениците в класа;
2. провеждане на регулярни срещи за:
а) преглед и обсъждане на информация за обучението и развитието на ученика
б) определяне на конкретни дейности от общата подкрепа само за отделни ученици, насочени към превенция на насилието и преодоляване на проблемното поведение;
в) определяне на конкретни дейности от общата подкрепа само за отделни ученици, насочени към превенция на обучителните затруднения.
Чл. 96.(1) Превенцията на насилието и преодоляването на проблемното поведение поведение се изразява във включване на отделни ученици в съответни дейности за въздействие върху вътрешната мотивация, както и оказване на психологическа подкрепа, а именно:
(2) Психологическата подкрепа е насочена към учениците, педагогическите специалисти и родителите.
(3) Психологическата подкрепа се осъществява от психолог и включва:
1. създаване на условия за сътрудничеството и ефективна комуникация между всички участници в образователния процес;
2. предоставяне на методическа помощ на учителите за превенция на тормоза и насилието и за преодоляване на проблемното поведение на учениците;
3. извършване на групова работа с деца или ученици и/или кризисна интервенция;
4. работа със средата, в която е ученикът - семейството, връстниците;
Чл. 97. За преодоляването на проблемното поведение на ученика и за справяне със затрудненията му с приобщаването в образователния процес и в институциалната среда и с поведенческите му прояви се прилага една или повече от следните дейности за въздействие върху вътрешната мотивация:
1. обсъждане между ученика и класния ръководител с цел изясняване на възникнал проблем и получаване на подкрепа за разрешаването му;
2. използване на посредник при решаване на конфликт в училище;
3. консултиране на ученика с психолог/педагогически съветник;
4. създаване на условия за включване на ученика в група за повишаване на социалните умения за общуване и за решаване на конфликти по ненасилствен начин;
5. насочване на ученика към занимания, съобразени с неговите потребности;
6. индивидуална подкрепа за ученика от личност, която той уважава;
7. участие на ученика в дейности в полза на паралелката или училището, включително определяне на възможности за участие на ученика в доброволчески инициативи;
Чл. 98. (1) За всички предприети дейности с учениците за преодоляване на проблемното им поведение и за справяне със затрудненията им с приобщаването в образователния процес и в институционалната среда, с участието в дейността на институцията и с поведенческите им прояви се информира родителят.
(2) Родителят е длъжен да съдейства и да подпомага учителят и другите педагогически специалисти при реализирането на дейностите по чл.97.
(3) При отказ от страна на родителя да съдейства и да подпомага реализирането на дейностите по чл.97 директорът на институцията писмено сигнализира дирекция”Социално подпомагане” по настоящият адрес на ученика за предприемане на действия при необходимост при условията и реда на Закона за закрила на детето.
(4) Директорът на дирекция „Социално подпомагане” уведомява директора на училището за предприетите действия по отношение на родителя в срок до 10 работни дни от предприемането им.
(5) Дейностите по чл.97 се предприемат и осъществяват независимо от предприетите действия по ал. 4 по отношение на родителя. 


РАЗДЕЛ ХІІI
САНКЦИИ ЗА УЧЕНИЦИТЕ

Чл. 99.(1) За неизпълнение на задълженията, определени в ЗПУО и в правилника за дейността на училището, след изчерпване на останалите механизми за въздействие върху вътрешната мотивация и за преодоляване на проблемното поведение на учениците може да се налагат следните санкции:
1. забележка;
2. предупреждение за преместване в друго училище;
3. преместване в друго училище;
	 (2) Когато ученикът възпрепятства провеждането на учебния процес, учителят може да го отстрани до края на учебния час.
 (3) Когато състоянието му не позволява да участва в учебния процес, класният ръководител или представител на ръководството на училището уведомяват незабавно родителя, а ученикът се отстранява от училище до отпадане на основанието за отстраняването му.
(4) На учениците, отстранени от учебния час по ал. 2 - 4 се прилагат мерки за мотивация и за преодоляване на проблемното поведение. 
(5) За ученика с наложена санкция се осигуряват и дейности за превенция и преодоляване на проблемно поведение. 
(6) Освен налагането на санкция в зависимост от причините за проблемното поведение на ученика се предоставя планирана обща подкрепа за личностно развитие по чл. 178, ал. 1, т. 12 ЗПУО
(7) За предотвратяване на отпадането на учениците в риск и предприемане на действия при условията и реда на Закона за закрила на детето, директорът информира екипите за работа по механизма за обхват на учениците съгласно ПМС 100/ 08.06.2018 г.
Чл. 100. (1) Мерките по чл. 199, ал. 2 и 3 от ЗПУО, както и санкциите „предупреждение за преместване в друго училище“ и „преместване в друго училище“ не се налагат на учениците в класовете от началния етап.
(2) Санкцията „преместване в друго училище“ се налага за тежки или системни нарушения.
(3) Санкции не се налагат на ученици, когато поведението им е резултат от увреждане или нарушение на здравето, посочено в медицински документи.
Чл. 101. (1) За едно нарушение не може да бъде наложена повече от една санкция по чл. 199, ал. 1 от ЗПУО. Мерките по чл. 199, ал. 2 и 3 се налагат независимо от санкциите по чл. 199, ал 1
(2)Видът на санкцията се определя, като се отчитат причините и обстоятелствата при извършване на нарушението, видът и тежестта му, както и възрастовите и личностните особености на ученика.
Чл. 102. (1) Санкциите са срочни.
(2) Срокът на санкциите е до края на учебната година.
(3) Когато санкциите „предупреждение за преместване в друго училище“, „преместване в друго училище” са наложени до 30 учебни дни преди края на втория учебен срок, те влизат в сила от началото на следващата учебна година.
Чл. 103. (1) Санкцията „забележка“ се налага със заповед на директора по мотивирано писмено предложение на класния ръководител, а всички останали санкции – със заповед на директора по предложение на педагогическия съвет.
(2) Мерките по чл. 199 от ЗПУО се налагат със заповед на директора. 
Чл. 104. (1) За откриване на процедура по налагане на санкциите по чл. 199, ал. 1 директорът задължително уведомява родителя, а в случаите по чл. 199, ал. 1, т. 3 и 4 от ЗПУО и съответните териториални структури за закрила на детето.
(2) В процедурата по налагане на санкция малолетният ученик се представлява от родителя си или от оправомощено от родителя лице.
(3) Ученикът има право преди налагане на съответната санкция да бъде изслушан и/или писмено да обясни фактите и обстоятелствата, свързани с конкретното нарушение. Изслушването задължително се извършва в присъствието на психолог или на педагогически съветник.
(4) Родителят на ученика има право да присъства на изслушването и да изрази мнение, както и да участва в процедурата по налагане на санкцията при условия и по ред, определени с държавния образователен стандарт за приобщаващото образование.
	(5) Конкретните условия и ред за налагане на санкциите по чл.199 се определят с държавния образователен стандарт за приобщаващото образование.
Чл. 105. (1) Заповедта за налагане на санкцията се издава в 14-дневен срок от предложението по чл. 203.
(2) В заповедта по ал. 1 се посочват видът на санкцията, срокът и мотивите за налагането й.
(3) Заповедта се съобщава в тридневен срок от издаването й на ученика и на родителя му, а заповедта за налагане на санкция „преместване в друго училище“ – и на началника на регионалното управление на образованието.
(4) Заповедта по ал. 1 може да се оспорва по административен ред пред органите по чл. 259, ал. 2, т. 1 и 5 от ЗПУО.
(5) Заповедта по ал. 1 може да се обжалва при условията и по реда на Административнопроцесуалния кодекс.
Чл. 106. (1) Наложените санкции се отразяват в ученическата книжка, в личния картон и в бележника за кореспонденция на ученика. 
(2) Ученик, на когото е наложена санкция „преместване в друго училище“, продължава обучението си в другото училище при условия и по ред, определени със заповед на началника на регионалното управление на образованието.
(3) При налагане на мярката по чл. 199, ал. 2 ученикът няма право да напуска територията на училището по времето на отстраняването си. При изпълнението на мярката училището създава условия за работа с учениците за повишаване на мотивацията и социалните им умения за общуване.
Чл. 107. (1) Санкциите се заличават с изтичане на срока, за който са наложени, или предсрочно по реда, по който са наложени.
(2)Заличаването се отбелязва в ученическата книжка и в личния картон на ученика.
Чл. 108.За неизпълнение на задълженията на учениците, определени в ЗПУО, в подзаконовите нормативни актове по прилагането му в правилника за дейността на училището, може да се налагат санкциите, определени в чл. 199, ал.1 от ЗПУО, и мерките по чл. 199, ал.2 от ЗПУО.
Чл. 109. (1)Освен налагането на санкция в зависимост от причините за проблемното му поведение на ученика се предоставя планирана обща подкрепа за личностно развитие по чл. 178, ал. 1, т. 12 от ЗПУО.
(2)Видът на дейностите за обща подкрепа по ал. 1 се определя откоординатора по чл. 7 съвместно с класния ръководител, учителите наученика и родителя.
(3)За преодоляване на проблемното поведение и за превенция наотпадането от училище на ученици, които извършват нарушения, отсъстватпо неуважителни причини или са в риск от отпадане, класният ръководители/или педагогическият съветник в училището осъществяват връзката исътрудничеството между училището, семейството и обкръжението на
учениците.
Чл. 110. (1)В процедурата по налагане на санкцията малолетният учениксе представлява от родителя или от упълномощено от родителя лице, анепълнолетният ученик извършва всички действия лично, но със съгласиетона родителя си.
(2)В случай ,че родителят ще отсъства от настоящия си адрес за срок повече от един месец, той уведомява писмено директора на училището, като посочва лице, което ще контактува с училището за времето на отсъствиетому по всички въпроси, свързани с училищното образование, с изключение на отписване на ученика от училището или промяна на формата на обучение, както и на адрес и контакти на лицето.
(3)При неизпълнение от страна на родителя на задълженията по ал. 2,както и в случаите, когато родителят или лицето по ал. 2 не могат да бъдат открити на посочения адрес, директорът на училището сигнализира дирекция „Социално подпомагане" по настоящия адрес на ученика за
предприемане на действия при условията и по реда на Закона за закрила на детето.
Чл. 111. (1)Отсъствията на учениците от училище се отчитат в учебни часове.
(2)Закъснение на ученика за учебен час до 20 минути се отчита като половин отсъствие, а закъснение на ученика за учебен час с повече от 20 минути - като едно отсъствие.
(3)Ако ученикът отсъства от училище един учебен ден и няма данни, че е налице уважителна причина по чл. 62, ал. 1, класният ръководител е длъжен да уведоми за това родителя с писмо, по имейл или в телефонен разговор и да обсъди с него възможностите за отстраняване на причините за отсъствието.
(4)Броят на отсъствията на ученика се отбелязва в дневника на класа, а в края на всеки учебен срок се вписва в ученическата книжка на ученика.

Чл. 112. (1)Ученикът може да отсъства от училище по уважителни причини в следните случаи:

1.по медицински причини, за което получава електронна  медицинска бележка издадена от общопрактикуващ лекар или от лекар в лечебно заведение;

2.поради участие в други дейности извън процеса на училищното образование, като състезания, конкурси, олимпиади, фестивали, концерти,спектакли, изложби и други, при представяне на документ от спортния клуб, в който ученикът членува, от организаторите на дейностите, от институцията, от името на която участва в тях, и след потвърждение от родителя;

3. Разрешава се отсъствие на ученик до 15 дни по семейни причини с мотивирано заявление от родител до класния ръководител, съгласно чл.62, ал.1, т.3 от Наредбата за приобщаващо образование, но не  повече от 5 дни наведнъж..

(2) Заявлението по ал. 1, т. 3 се подава преди отсъствието на ученика, а ако това е невъзможно, родителят уведомява класния ръководител в телефонен разговор или по имейл и подава заявлението до 3 учебни дни след връщането на ученика в училище.
(3 ) В случай че заявлението по ал. 1, т. 4 не може да се подаде преди отсъствието на ученика, родителят уведомява за това класния ръководител в телефонен разговор или по имейл и подава заявлението до 3 учебни дни след връщането на ученика в училище. Директорът на училището въз основана заявлението взема решение дали отсъствията на ученика са по уважителни причини.
(4) За удостоверяване на уважителните причини по ал. 1, т. 1 заучениците в българските училища в чужбина се прилага действащото законодателство на страната, в която е открито училището.
(5) Ученик може да отсъства по уважителни медицински причини от учебния час по учебния предмет физическо възпитание и спорт, когато е противопоказно физическото натоварване и присъствието му в учебния час.Видът на заболяването и заключението за освобождаване от обучение по учебния предмет физическо възпитание и спорт се удостоверяват с медицински документ.
(6) Не може да отсъства от учебния час по учебния предмет физическо възпитание и спорт ученик в случаите по ал. 5, за който е противопоказно физическо натоварване, но не и присъствието в учебния час.
(7) В случаите по ал. 5, когато освобождаването е за целия учебен срок или за учебната година, ученикът няма право да напуска територията на училището по време на учебния час, а директорът въз основа на представените медицински документи определя със заповед начина на
уплътняване за ученика на времето, определено за учебните часове.Заповедта се съобщава на родителя на ученика.
Чл. 113. Санкциите „преместване в друго училище" и „преместване отдневна форма в самостоятелна форма на обучение" може да се налагат и задопуснати повече от 15 отсъствия по неуважителни причини през учебнатагодина.
Чл. 114. (1) Директорът на училището задължително писмено уведомява родителя или съответното лице по чл. 60, ал. 1 или 2 за откриването на процедура по налагане на санкция, а в случаите на налагане на „санкция предупреждение за преместване в друго училище", „преместване в другоучилище" или „преместване от дневна форма в самостоятелна форма на обучение" - и съответните териториални структури за закрила на детето.
(2)В уведомлението по ал. 1 се посочват извършеното от ученика нарушение и условията по чл. 60, ал. 1 и чл. 65, ал. 2, при които родителят или определеното лице по чл. 60, ал. 2 може да участва в процедурата по налагане на санкцията.
(3)Връчването на уведомлението по ал. 1 се извършва от служител научилището, по пощата или чрез куриерска служба с препоръчана пратка с обратна разписка на адреса на родителя или на лицето по чл. 60, ал. 2. Съобщаването по ал. 1 може да се извърши и на посочен от родителя или лицето по чл. 60, ал. 2 електронен адрес, като в този случай връчването се удостоверява с копие от електронния запис за това.
Чл. 115. (1) Преди налагане на санкция директорът или упълномощено от него лице задължително изслушва ученика в присъствието на психолог или на педагогически съветник и/или се запознава с писменото обяснение на ученика на фактите и обстоятелствата, свързани с конкретното нарушение. На изслушването присъства и социален работник в съответствие с чл. 15, ал. от Закона за закрила на детето.
(2) Родителят на ученика, съответно лицето по чл. 60, ал. 2, има право да присъства на изслушването и да изрази мнение.
(3) По предложение на класния ръководител и/или по молба на непълнолетния ученик, съответно на родителя или лицето по чл. 60, ал. 2, когато ученикът е малолетен, изслушването на ученика може да се извършии в присъствието на учител, на друг педагогически специалист от училището или на друго лице, на което ученикът има доверие.
(4) За изясняване на фактите и обстоятелствата по време на изслушването директорът може да покани за участие и за изразяване на мнение учители, които преподават на ученика, както и ученици от училището, запознати с конкретното нарушение.
(5) За всяка процедура по налагане на санкция и на мярка по чл. 199, ал. 2 или 3от ЗПУО се определя лице, което да докладва за извършеното нарушение - класният ръководител или учител, който преподава на ученика.
Чл. 116. В зависимост от тежестта на нарушенията и обстоятелствата класният ръководител и/или педагогическият съвет обективно преценяват и предлагат на директора съответната санкция.
Чл. 117. Преди налагане на санкции се взема предвид мнението на класния ръководител на ученика.
Чл. 118. (1)Заповедта за налагане на санкцията се издава при спазванена разпоредбите на чл. 205 ЗПУО.
(2)В мотивите се посочват предприетите дейности за мотивация на ученика и за преодоляване на проблемното му поведение, в случай че такива са били предприети, и причините те да не дадат резултат.
Чл. 119. (1)Наложените санкции се отразяват в ученическата книжка, в личния картон/личното образователно дело на ученика и в бележника за кореспонденция.
(2)Ученик, на когото е наложена санкция „преместване в друго училище", продължава обучението си в другото училище при условия и поред, определени със заповед на началника на регионалното управление на образованието.
(3)Ученик, на когото е наложена санкция „предупреждение за преместване в друго училище", „преместване в друго училище" или „преместване от дневна форма в самостоятелна форма на обучение", за срока на санкцията се лишава от правото да получава стипендия за отличен успех.
РАЗДЕЛ ХIV
РОДИТЕЛИ И ОБЩЕСТВЕНОСТ

Чл. 120. (1) Сътрудничеството и взаимодействието между родителите и училището се осъществяват чрез индивидуални консултации, родителси срещи обучения, както и всеки път, когато конкретна ситуация или поведение на ученика го прави необходимо.
(2) Средство за постоянна връзка между училището и родителя е бележникът за кореспонденция.
(3) Средство за връзка със семейството на ученика може да бъде и електронната поща на един от родителите, както и електронният дневник на паралелката.
Чл. 121. (1) Родителите имат следните права:
1. периодично да получават информация за успеха и развитието на децата им в ОВП, за спазването на училищната дисциплина, уменията им за общуване с учениците и учителите и интегрирането им в училищната среда;
2. да се срещат с класния ръководител и учителите в определеното всеки вторник от 1305 часа до 1435 часа или в друго удобно за двете страни време;
3. да участват в родителските срещи;
4. да изразяват мнение и да правят предложения за развитие на ОУ «Отец Паисий»;
5. да присъстват и при желание от тяхна страна да бъдат изслушани, когато се решават въпроси, които засягат права и интереси на детето или ученика;
6. да участват в работата на училищното настоятелство;
7. да бъдат консултирани по въпроси, свързани с възпитанието на децата и учениците, от специалист, за което училището им оказва необходимото съдействие;
8. да подават заявление за включване на децата им в целодневна организация на учебния ден.
9. да се запознаят с училищния учебен план;
10. да избират и да бъдат избирани в обществения съвет на детската градина или училището.
(2) Родителите имат следните задължения:
1. да осигуряват посещаемостта на ученика в училище;
2. да се запознаят срещу подпис с училищния учебен план и с правилника за дейността на ОУ “Отец Паисий” при записване на детето или ученика;
3. да не допускат явяването на ученика в училище с облекло или във вид, които не съответстват на положението му на ученик и на добрите нрави;
4. редовно да се осведомяват за успеха и развитието на детето или ученика в училището, за спазването на училищната дисциплина, за уменията му за общуване с децата или учениците и учителите и интегрирането му в училищната среда;
5. да се явяват в ОУ «Отец Паисий», когато важни причини налагат това и бъдат поканени от класния ръководител или директора;
6. при нанесени материални щети от учениците, родителите са длъжни да ги възстановяват 100%, отнася се и за безплатните учебници;
7. редовно да проверяват и подписват ученическата книжка, с което да удос-товеряват своята информираност за успеха и поведението в училище;
8. да осигуряват необходимите пособия за правилно провеждане на съответния час;
9. да подпомагат домашната организация на учебен труд;
10. да осигуряват правилно използване на свободното време на ученика.
(3)Родителите подпомагат училището във възпитаването на здрави навици, устойчиви морални ценности и мотивиране за учебен труд.
Чл. 122. (1) Училищното настоятелство към ОУ «Отец Паисий» е обществен орган за подпомагане на дейността на училищата.
(2) Устройството и дейността на училищното настоятелство се уреждасъглас-но разпоредбите на ЗНП, Закона за юридическите лица с нестопанска цел и техните устави.
(3)Училищното настоятелства се учредява. 
1. учредителното събрание на родители, учители, общественици, свикано от инициативен комитет, избира с мнозинство училищното настоятелство;
2. учредителното събрание определя броя на училищните настоятели;
3. училищното настоятелство се избира за срок от пет години;
4. училищното настоятелство провежда редовни заседания най-малко 2 пъти годишно;
5. извънредни заседания се свикват по решение на Председателя или по искане на не по-малко от 1/3 от членовете на училищното настоятелство.
(4) С цел изграждане облика на училището училищното настоятелство може да предлага на Педагогическия съвет за утвърждаване униформено облекло, училищни символи и ритуали.
 (5) Председателят на настоятелите представя информация за дейността си при необходимост на регионалните инспекторати на МОН.
(6)Училищното настоятелство:
1. грижи се за осигуряване на допълнителни финансови и материални сред-ства за училището;
2. подпомага изграждането и поддържането на МТБ;
3. съдейства при организиране на ученическото хранене и други социално-битови условия за учениците и учителите;
4. подпомага училищното ръководство и обществените органи за осъществяване на задължителното училищно обучение до 16-годишна възраст;
5. участва при определянето на извънкласни и извънучилищни форми на работа с учениците и съдейства за тяхното реализиране;
6. подпомага и съдейства за включване на родителите при организиране на свободното време на учениците;
7. сключва договори с физически лица за провеждане на извънкласните дейности в ОУ «Отец Паисий»;
8. подпомага дейността на училището в противодействието му срещу наркоманията и дискриминацията във всички нейни форми на проявление;
9. сключва договори с физически или юридически лица за дарения.
(7) Директорът и персонала на ОУ «Отец Паисий» подпомагат дейността на училищното настоятелство.

РАЗДЕЛ XV

Чл. 123. (1) Според степента на подготовката си, учениците се организират в последователни класове от I-ви до VII-ми клас.
(2) Един клас се организира за една учебна година.
(3) Класовете се номерират във възходящ ред с римски цифри от I-ви до VII-ми кл.
(4) Съобразно Наредба за финансиране на институциите в ОУ «Отец Паисий» с. Ярджиловци за учебната 2026/2027 г. са организирани три слети паралелки и една самостоятелна маломерна паралелка:
1. І клас - ІI клас;
2. ІII клас - IV клас;
3. V клас - VІ клас;
4. VII клас 
5. Сборни групи ЦДО се формират от ученици от І-ви до ІV-тиклас и от V-ти до VІІ-ми клас.
(5) Разделението на учениците по паралелки се извършва от директора на училището при спазване на изискванията на Наредбата за финансиране на институциите след разрешение на финансиращият орган – община Перник и РУО - Перник.
(6)В началото на учебната година директорът назначава със заповед класен ръководител на всяка паралелка.
(7) Класният ръководител организира и провежда часа на класа, часа за консултации с ученици и родители, извънкласните дейности с учениците и води задължителната училищна документация за съответната паралелка.
Чл. 124.(1) По паралелки се изграждат ученически съвети. Изборът на членовете се осъществява по демократичен начин – чрез обикновено мнозинство. 
(2) Ученическият съвет на класа участва при планиране дейността на часа на класа, съвместно с класния ръководител, създава условия за личностна изява на всеки ученик, организира проявите на класа, съобразно интересите на учениците.
(3) По един представител от всеки ученически съвет участва в съвета на училището. Той избира свое ръководство, чийто състав определят членовете на ученическия съвет на училището.
(4)Ръководството на ученическия съвет на училището участва в планирането на възпитателните дейности в училището, при създаване на извънкласните и извънучилищни форми, при реализиране на изявите от общо училищния живот.
(5)Председателят на ученическия съвет на училището участва в заседанията на ПС при разглеждане на проблеми, свързани с масовия спорт и туризъм, празниците и ритуалите в училище, социалното и рисково поведение на учениците, здравословния начин на живот и др.

РАЗДЕЛ ХVI
УЧАСТНИЦИ В УЧИЛИЩНОТО ОБУЧЕНИЕ

Чл. 125. Участниците в училищното обучение са учители, ученици, директори и другите педагогически специалисти, както и родителите.
(2)Учителят в училището проверява и оценява знанията и уменията на учениците, съдейства за пълноценното им интегриране в училищната и социална среда.
(3)Учителят в ЦДО организира и провежда дейностите с учениците извън задължителните учебни часове.
Чл. 126.(1) Учителските длъжности са:
1.«учител»;
2.«старши учител»;
3.«главен учител».
(2) Длъжностите по ал. 1, т. 1, 2 и 3 се заемат от лица с придобито висше образование на образователно-квалификационна степен «бакалавър» или «магистър», а длъжностите по ал. 1, т. 4 и 5 – с висше образование на образователно-квалификационна степен «магистър».
(3) Условията и редът за заемането на длъжностите по ал. 1 и 4 се определят съгласно ДОС и наредба №12 за учителската правоспособност и квалификация.
(4) Условията и редът за заемането на други длъжности в системата на предучилищното и училищно образование, свързани с възпитанието, обучението и социализирането на учениците, с диагностичната, корекционната и рехабилитационната дейност с деца и ученици, се определят съгласно ДОС за придобиването на квалификация по професии, за обучението на деца с хронични заболявания и/или СОП и за извънкласната и извънучилищната дейност.
(5)Директорът на училището в рамките на делегирания бюджет, съответно на утвърдените му разходи, и/или за сметка на целево предоставени средства диференцира възнагражденията на учителите в зависимост от длъжностите по ал. 1, при условие, че не са налице ограничения за увеличаване на разходите за РЗ в бюджетните организации.
(6)Учителските длъжности по учебния предмет «физическо възпитание и спорт» в училищата, както и по спортна подготовка в спортните училища могат да се заемат и от лица с диплома за завършена степен на висше образование по съответната специалност и придобита професионална квалификация «треньор» по съответния вид спорт.
(7)Минималният професионален опит, необходим за заемане на длъжностите «старши учител», «главен учител» е 10 години учителски стаж.
Чл. 127. Учителски длъжности не могат да се заемат от лица, които:
1. са осъдени на лишаване от свобода с влязла в сила присъда за умишлено престъпление;
2. са лишени от право да упражняват професията си;
3. страдат от заболявания и отклонения, които застрашават живота или здравето на децата и учениците, определени с Наредби на МОН и МЗ.
Чл. 128. (1) Обществеността, административните органи, децата и учениците изразяват почит и уважение към учителите.
(2)Учители, постигнали високи резултати в ОВП се поощряват с грамоти и други награди. 
(3) Учителят има право да:
1. членува в професионални организации и да взема участие в работата на регионалните и националните им органи;
2. дава мнения и да прави предложения по дейността на училището до административните органи в системата на народната просвета;
3. определя свободно методите и средствата за провеждане на ОВП, като активно използва интерактивни методи на преподаване и възможностите на ИКТ;
4. участва в класирането на проектите на учебници по съответния учебен предмет и при избора на учебник, по който ще се провежда обучението;
5. получава информация по въпроси, свързани с изпълнение на служебните му задължения, както и за възможностите за повишаване на проф. му квалификация;
6. да повишава образованието и професионалната си квалификация;
7. използва училищната МТБ за изпълнение на служебните си задължения.
  (4) Учителят е длъжен:
1. да организира и провежда учебно-образователната работа,съгласно ППЗНП уч. планове и програми, съобразявайки се с възрастовите особености на учениците;
2. да изпълнява определените си задължения от длъжностната си характеристика, КТ и други нормативни актове;
3. да изпълнява нормата за задължителна преподавателска работа, регламентирана в Списък-образец № 1;
4. да повишава системно професионалната си квалификация, като участва във вътрешно-квалификационна дейност на училището по избрания от него проблем, съобразно специалността си и извънучилищни квалификационни дейности;
5. да участва в работата на Педагогическия съвет и изпълнява решенията му;
6. да изпълнява предписанията и препоръките на органите, осъществяващи методическа дейност и контрол в системата на народната просвета;
7. да проверява системно знанията, без да проявява дискриминация, осно-вана на етническа, религиозна, имуществена, политическа и социална основа;
8. да идва на училище най-малко 15 min преди започване на първи учебен час влиза с биенето на ІІ-ри звънец като взема лично дневника. След последния час извежда учениците до изхода, а учителите от I-ви и ІІ-ри клас и през пресечката на улицата;
9. да дежури в училището по утвърден от директора ред и график, като дежурен учител на етаж. Дежурните учители следят за спазването на реда в училището и за опазване на имуществото. За забелязани по-съществени нередности докладват на директора. Идва 30 min по-рано и си отива след приключване на часовете. В края на деня правят отчет за дежурствата пред директора като вписват в книгата за дежурство проблемите, действията, които са предприети и се подписват;
10.  да опазва живота и здравето на учениците по време на учебен процес и по време на други дейности, организирани в училището и извън него. Когато извеждат учениците на наблюдение, практически занимания, изложби и др., уведомяват най-малко един ден по-рано ръководството на училището, а при провеждане на екскурзии с продължителност по-голяма от един ден, провеждат задължителен нструктаж с учениците срещу личен подпис;
11.  при вероятност ученикът да получи слаба оценка за срока/годината, учителят осъществява разговор с класния ръководител, разговор с родителя и изработва график за консултации, който предлага за утвърждаване от директора;
12.  използва методите на индивидуален подход/набелязва конкретни мерки за всеки ученик;
13.  осигурява реда и дисциплината в часа си, а при необходимост чрез разговор с класния ръководител, разговор с родителя и разговор с директора. Разговорите се провеждат в присъствието на ученика;
14.  набелязва конкретни мерки за подобряване дисциплината на всеки ученик;
15.  да изисква от учениците да поддържат чистота в училищната сграда, класните стаи, коридорите и двора, като след завършване на всеки час оглеждат състоянието на класната стая, последни напускат класа и сигнализират за имуществени повреди счетоводителя;
16.  да записва преподадения материал до края на деня в дневника на съответния клас;
17.  оценките на учениците в бележника и отсъствията в дневника;
18.  да уведомява своевременно директора, когато се налага да отсъства от уч. часове, за осигуряване на заместник с оглед недопускане на свободни часове;
19.  класните ръководители, отговорникът за компютърния кабинет и физкултурния салон отговарят за реда, организацията и работата в тях и осигуряват безопасното им провеждане;
20.  учителите, които през ваканциите не са в отпуск, са на разположение на училището и изпълняват възложените им задачи;
21.  за неизпълнение на професионалните си задължения и нарушаване на трудовата дисциплина, учителите носят отговорност и се наказват съгласно Кодекса на труда.
(5) Учителите нямат право:
1. да накърняват човешките и граждански права на ученика;
2. да прилагат форма на физическо и психическо насилие върху личността на ученика.
3. да вземат часове извън предвидените в разписанието;
4. да извършват образователни услуги на ученици, които се обучават или ще полагат изпит в училището, в което преподава;
5. да изпращат ученици по време на час за помагала, дневници или за лични услуги;
6. да отстраняват ученици по време на учебния час и други видове дейности;
7. да назовават ученици с други имена, освен със собствените и фамилни такива;
8. да споделят с ученици, родители, граждани разискванията на ПС и мнени-ето на колегите си по поведението, успеха на учениците, както и по други въпроси;
9. да ползват мобилни телефони по време на учебните часове.
(6) Класни ръководители са длъжни :
1. да следят за успеха и развитието на учениците от съответната паралелка в училищното обучение, за спазването на училищната дисциплина, както и за уменията им за общуване с учениците и учителите и интегрирането им в училищната среда, като периодично и своевременно информират родителите; 
2. да изучават индивидуалните особености на учениците в клас – наклонности, заложби, интереси и съдействат за развитието на положителни такива;
3. да координират дейността на учители, родители и ученици;
4. да анализират и оценяват рисковите фактори върху учениците от паралелката и да предприемат превантивни и корективни мерки за справяне с тях; 
5. да изпълняват решенията на ПС, които се отнасят до поверения клас;
6. да контролират редовното посещение на учебните часове от поверения клас и уведомяват веднъж месечно писмено родителите за направените неизвинени отсъствия, събират бележниците и внасят оценките веднъж месечно;
7. своевременно да уведомяват родителите, ако ученикът отсъства от учебни часове, както и когато спрямо него ще започне процедура за налагане на наказание или други мерки по този правилник;
8. да участват в процедурите за налагане на наказания и мерки по отношение на учениците от паралелката в случаите и по реда, предвидени в този правилник; 
9. да разрешават отсъствия на ученици до три дни, след съгласуване с родителя;да водят редовно документацията – ел. дневник, Главната книга и спазват сроковете за попълването им; представят ги на директора и тогава излизат в отпуск; подават сведенията за успеха, движението и отсъствията на учениците, вярно попълнени и в срок до 3-то число на всеки месец на директора; 
10. ежемесечно до 5-то число подават справка до Дирекция «Социално подпомагане» за ученици, допуснали 5 /пет/ неизвинени отсъствия;
11. на първата родителска среща уведомяват срещу подпис родителите за правилника за дейността на училището – раздел ХІІ „ Права и задължения на учениците”, правилника по БУОВТ, графика за писмени работи, графика за консултации при учителите и графика за консултации при класния ръководител;
12. осигуряват подписването на декларация за опазване на МТБ;
13. за допуснати отсъствия класният ръководител писмено своевременно уве-домява родителя (настойника);
14. правят предложение до директора за наказание на ученик със забележка;
15. правят доклад за заседание на ПС при налагане на наказание предупреждение за преместване в друго училище, преместване в друго училище;
16. преди налагане на всички видове наказания уведомяват родителя или настойника, а по т. 15 и Дирекция «Социално подпомагане»;
17. да консултират родителите за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага; 
18. да изготвят и да предоставят на родителя характеристика за всеки ученик; 
19. да организират и да провеждат родителски срещи; 
20. периодично да организират индивидуални срещи с учениците от паралелката, да организират и провеждат часа на класа и да работят за развитието на паралелката като общност; 
21.  да осъществяват връзка с учителите, които преподават на паралелката, и периодично да се информират за успеха и развитието на учениците от паралелката по съответния учебен предмет, за спазване на училищната дисциплина, за уменията им за общуване и интегриране в училищната среда; 
22. да осъществяват постоянна връзка с останалите кл. ръководители с оглед усъвършенстване и намиране на нови форми за общуване с учениците и родителите;
23. да осъществяват връзка и да подпомагат специалистите, които работят с ученици от паралелката; 
24. да водят редовно и да съхраняват учебната документация за паралелката;
25. да попълват главната книга и съдействат за издаването на удостоверение за преместване след запознаване с резолюцията на директора в подадената молба от родителя;
26. да организират културния живот на своите ученици, организират мероприятия на класа или училището. 
27. да не обсъждат публично въпроси, свързани с успеха и поведението на отделните ученици от паралелката по време на родителски срещи. 




РАЗДЕЛ ХVII
ОРГАНИ НА УПРАВЛЕНИЕ

Чл. 129. (1) Орган за управление и контрол на училището е директорът. 
(2)Директорът организира и контролира цялостната дейност и представлява институцията в съответствие с правомощията, определени с държавния образователен стандарт за статута и професионалното развитие на учителите, директорите и другите педагогически специалисти.
Чл. 130. (1) В изпълнение на своите правомощия директорът издава заповеди.
(2) Административните актове на директорите на институциите в системата на предучилищното и училищното образование могат да се оспорват по административен път пред началника на регионалното управление на образованието.
Чл. 131. (1) При отсъствие на директора на училището за срок, по-малък от 60 календарни дни, той се замества от определен със заповед за всеки конкретен случай заместник-директор, а при невъзможност – от определен със заповед педагогически специалист от институцията. Заповедта се издава от директора, а при невъзможност – от съответния орган по чл. 217, ал. 1 – 4 от ЗПУО.
(2) При отсъствие на директора за срок, по-дълъг от срока по ал. 1, съответният орган по чл. 217, ал. 1 – 4 от ЗПУО сключва трудов договор с друго лице за временно изпълняване на длъжността „директор“.
Чл. 132. (1) Директорът на държавна и общинска детска градина и на държавно и общинско училище като орган за управление и контрол изпълнява своите функции, като:
1. прилага държавната политика в областта на предучилищното и училищното образование; 
2. ръководи и отговаря за цялостната дейност на институцията; 
3. планира, организира, контролира и отговаря за образователния процес, както и за придобиването на ключови компетентности от децата и учениците;
4. отговаря за спазването и прилагането на нормативната уредба, отнасяща се до предучилищното и училищното образование; 
5. отговаря за разработването и изпълнението на училищните учебни планове и учебни програми; 
6. отговаря за разработването и изпълнението на всички вътрешни за институцията документи – правилници, правила, стратегии, програми, планове, механизми и др.;
7. организира и ръководи самооценяването на детската градина или училището; 
8. определя училищния план-прием и предлага за съгласуване и утвърждаване на държавния и допълнителния план-прием на учениците, организира и осъществява приемането на децата в подготвителни групи в детската градина или училището; 
9. организира приемането или преместването на деца и ученици на местата, определени с училищния, с държавния и с допълнителния държавен план-прием; 
10. организира и контролира дейности, свързани с обхващането и задържането на подлежащите на задължително обучение деца и/или ученици; 
11. подписва документите за преместване на децата и учениците, за завършено задължително предучилищно образование, за завършен клас, за степен на образование, за професионална квалификация;
12. изготвя длъжностно разписание на персонала и утвърждава поименно разписание на длъжностите; 
13. сключва, изменя и прекратява трудови договори с педагогическите специалисти и с непедагогическия персонал в институцията в съответствие с Кодекса на труда;
14. обявява свободните работни места в бюрото по труда, в Регионалното управление на образованието и в Информационната база данни за анализи и прогнози за кадрово обезпечаване на системата на предучилищното и училищното образование с педагогически специалисти до 3 работни дни от овакантяването или от откриването им;
15. управлява и развива ефективно персонала;
16. осигурява условия за повишаването на квалификацията и за кариерното развитие на педагогическите специалисти;
17. утвърждава план за организирането, провеждането и отчитането на квалификацията съобразно стратегията за развитие на институцията;
18. организира атестирането на педагогическите специалисти; 
19. отговаря за законосъобразното, целесъобразно, ефективно и прозрачно разходване на бюджетните средства, за което представя тримесечни отчети пред общото събрание на работниците и служителите и обществения съвет; 
20. поощрява и награждава деца и ученици; 21. поощрява и награждава педагогически специалисти и непедагогически персонал;
22. налага санкции на ученици; 
23. налага дисциплинарни наказания на педагогически специалисти и непедагогическия персонал; 
24. отговаря за осигуряването на здравословна, безопасна и позитивна среда за обучение, възпитание и труд; 
25. отговаря за законосъобразното и ефективното управление на ресурсите;
26. осъществява взаимодействие с родителите и представители на организации и общности;
27. взаимодейства със социалните партньори и заинтересовани страни; 
28. представлява институцията пред администрации, органи, институции, организации и лица;
29. сключва договори с юридически и физически лица по предмета на дейност на образователната институция в съответствие с предоставените му правомощия; 
 30. контролира и отговаря за правилното водене, издаване и съхраняване на документите в институцията;
 31. съхранява училищния печат и печата с изображение на държавния герб; 
 32. съдейства на компетентните контролни органи при извършване на проверки и организира и контролира изпълнението на препоръките и предписанията им;
 33. съдейства на компетентните органи за установяване на нарушения по чл. 347 от Закона за предучилищното и училищното образование; 
 34. в изпълнение на правомощията си издава административни актове; 
 35. провежда или участва в изследователска дейност в областта на предучилищното и училищното
Чл. 133. Директорът на училището е председател на ПС и осигурява изпълнението на решенията му.






РАЗДЕЛ ХVIII
ПЕДАГОГИЧЕСКИ СЪВЕТ

Чл. 134. (1) Педагогическият съвет на училището е специализиран орган за разглеждане и решаване на основни педагогически въпроси
(2) Педагогическият съвет включва в състава си всички педагогически специалисти.
(3) Директорът е председател на педагогическия съвет.
(4) В заседанията на педагогическия съвет с право на съвещателен глас може да участват представители на обществения съвет, настоятелството, медицинското лице, което обслужва училището.
(5) Директорът, в качеството си на председател на педагогическия съвет, кани писмено представителите на обществения съвет и на настоятелството на заседанията на педагогическия съвет, като им предоставя възможно най-пълна информация по въпросите, които предстои да бъдат обсъждани.
Чл. 135. (1) Педагогическият съвет в училището:
1. приема стратегия за развитие на училището за следващите 4 години с приложени към нея план за действие и финансиране;
2. приема правилник за дейността на училището;
3. приема училищния учебен план;
4. приема формите на обучение;
5. приема годишния план за дейността на училището;
6. приема учебни планове за индивидуална форма на обучение;
7. приема мерки за повишаване качеството на образованието;
8. приема програма за превенция на ранното напускане на училище;
9. приема програма за предоставяне на равни възможности и за приобщаване на децата и учениците от уязвими групи;
10. предлага на директора разкриване на занимания по интереси;
11. прави предложения на директора за награждаване на ученици и за налагане на съответните санкции в предвидените в този закон случаи;
12. определя училищни символи и ритуали и други отличителни знаци;
13. определя ученически униформи;
14. участва със свои представители в създаването и приемането на етичен кодекс на училищната общност;
15. запознава се с бюджета на детската градина, училището и центъра за подкрепа за личностно развитие, както и с отчетите за неговото изпълнение;
16. периодично, най-малко три пъти през една учебна година, проследява и обсъжда нивото на усвояване на компетентности от учениците и предлага съвместни мерки между учителите с цел подобряване на образователните резултати;
17. упражнява други правомощия, определени с нормативен акт.
(2) Документите по ал. 1, т. 1 – 5 и т. 7 – 9 се публикуват на интернет страницата на училището.

РАЗДЕЛ XIX
УЧЕНИЧЕСКИ СЪВЕТ

Чл. 136.(1) Училищният ученически съвет е вид самостоятелна форма на самоуправление на учениците.
(2) Училищния ученически съвет работи в съответствие със закона за предучилищното и училищно образование /ЗПУО/ нормативните актове на МОН, училищния правилник, училищните планове и плана за работа на ученическия съвет.
3. Училищния ученически съвет осъществява своята дейност в училище с подкрепата на училищното ръководство, педагогическия съветник и класните ръководители.
4. Решенията на ученическия съвет имат препоръчителен характер и учениците сами преценяват дали трябва да се включат в предложените инициативи.
5. Членовете на УУС трябва да запознаят всички ученици с настоящия правилник и плана за работа на УУС през учебната година.

Чл.137. (1) ОСНОВНИ ЦЕЛИ НА ДЕЙНОСТТА НА УЧИЛИЩНИЯ УЧЕНИЧЕСКИ СЪВЕТ
(2). Активно участие на учениците в демократизацията и усъвършенстването на учебно-възпитателния процес в училище и издигане на неговия авторитет чрез взаимодействие с учители, родители и училищното ръководство.
(3). Утвърждаване на УУС като притегателен център за училищната ученическа общност.
 Чл. 138. (1)УПРАВЛЕНИЕ НА УЧИЛИЩНИЯ УЧЕНИЧЕСКИ СЪВЕТ
1.УУС включва всички отговорници на паралелките от 1-ви до 7-ми клас.
2. УУС се ръководи от председател. Този пост се избира на общо събрание.
3. Всеки ученик от 1-ви до 7-ми клас може да подаде своята кандидатура за председател на ученическия съвет.
4. За председател на УУС не може да бъде избран ученик с допуснати неизвинени отсъствия над 5 или наказан от педагогическия съвет за нарушения на училищния правилник през изминалата учебна година.
5. Председателят на УУС има право да присъства на педагогическите съвети за похвали и наказания на ученици.
6. Председателят на УУС има право да посочи за свой заместник, член от УУС за времето, през което отсъства от учебни занятия по уважителни причини.
Чл. 139. ДЕЙНОСТИ:
Представителите на Ученическия съвет:
1. Участват в разрешаването на възникнали проблеми, свързани с организацията и протичането на учебния процес или на извънкласните дейности.
2. Изразяват и защитават интересите на учениците пред училищното ръководство и Педагогическия съвет.
3. Участват в организацията и провеждането на дейности на класовете и общоучилищни изяви.
4.Участват при изработването на:
4.1. годишния план за часа на класа;
4.2. раздел ”Гражданско образование” в плана на училището.
4.3. Правилника за вътрешния ред (разделите ”Права и задължения на учениците” и “Взаимоотношения учители-ученици”.
5.Вземат отношение при предложения за похвали и наказания на ученици.
6.Правят предложения пред училищното ръководство за разглеждане на Педагогически съвет на проблеми, касаещи училищната общност.
7.Вземат отношение при разрешаване на конфликти по процедура и ред, определен от Училищния ученически съвет
8.Проучват интересите на учениците и съдействат за организиране на дейности за удовлетворяването им.
9.Търсят сътрудничеството на родители, общественост, неправителствени организации.
ПРАВА И ЗАДЪЛЖЕНИЯ:
1.Права на ученическите представители:
– Да взимат отношение по правилника за вътрешния ред (ПВР).
– Да изразяват позиция по всички въпроси, отнасящи се до училищния живот.
– Да защитават интересите на съучениците си пред Ръководството и Педагогическия съвет.
– Да представят становища на УС пред Ръководството и Педагогическия съвет.
2.Задължения на ученическите представители:
– Да познават и спазват ПВР на училището.
– Да представят обективно и аргументирано становище на своите съученици по даден въпрос, дори и когато то е в противоречие с тяхното.
– Да предават точно и навреме актуална информация за училищния живот, както от учениците към учителите, така и от учителите към учениците.
– Да търсят среща с учителите и с Ръководството на училището винаги, когато възникне важен за учениците проблем.
– Да участват в ежемесечните срещи на УС, за да обсъждат актуални теми и проблеми, да разработят позиция и план за действие по тях.
3.Ученическия съвет взаимодейства активно с:
3.1. Класните ръководители и учители;
3.2. Училищното ръководство и Педагогическия съвет;
3.3. Родителската общност и Училищното настоятелство;
3.4. Ученическите съвети на други училища и извънучилищни институции, организации и фирми;
Всеки член на УС е длъжен да изпълнява задълженията си, определени с този Правилник, да съобразява дейността си с постановеното от Закона за предучилищното и училищно образование.






РАЗДЕЛ ХX
ОБЩЕСТВЕН СЪВЕТ

Чл. 140. (1) Общественият съвет е орган за подпомагане на развитието на училището и за граждански контрол на управлението му. (2) Общественият съвет се състои от нечетен брой членове и включва един представител на финансиращия орган и най-малко трима представители на родителите на деца и ученици от съответната институция. Представителите на родителите се излъчват от събрание на родителите, свикано от директора на детската градина и на училището. На събранието се определя броят на представителите на родителите и се избират и резервни членове на обществения съвет.
(3) Председателят на обществения съвет се избира от членовете му.
(4) Членовете на обществения съвет се определят за срок не по-дълъг от три години.
Чл. 141. (1) Общественият съвет се свиква на заседание най-малко 4 пъти годишно, като задължително провежда заседание в началото на учебната година.
(2) С право на съвещателен глас в работата на обществения съвет на училищата участват поне трима представители на ученическото самоуправление.
(3) С право на съвещателен глас в работата на обществения съвет на училищата и детските градини участва и представител на настоятелството.
(4) В заседанията на обществения съвет могат да бъдат канени и служители на институцията, на регионалното управление на образованието, експерти, на работодателите, на синдикатите, на юридическите лица с нестопанска цел и други заинтересовани лица.
Чл. 142. (1) Директорът на училището има право да присъства на заседанията на обществения съвет и да изразява становище по разглежданите въпроси.
(2) Директорът е длъжен при поискване от обществения съвет да предоставя всички сведения и документи, необходими за дейността му.
(3) При необходимост директорът може да отправи искане до председателя на обществения съвет за свикването му.
Чл. 143. (1) Общественият съвет в училището: 
1. одобрява стратегията за развитие на училището и приема ежегодния отчет на директора за изпълнението й; 
2. участва в работата на педагогическия съвет при обсъждането на програмите по чл. 263, ал. 1, т. 8 и 9 от ЗПУО и при обсъждане на избора на ученически униформи; 
3. предлага политики и мерки за подобряване качеството на образователния процес въз основа на резултатите от самооценката на институцията, външното оценяване – за училището и инспектирането му; 
4. дава становище за разпределението на бюджета по дейности и размера на капиталовите разходи, както и за отчета за изпълнението му; 
5. съгласува предложението на директора за разпределение на средствата от установеното към края на предходната година превишение на постъпленията над плащанията по бюджета на училището; 
6. съгласува училищния учебен план; 
7. участва с представители в комисиите за атестиране на директорите при условията и по реда на държавния образователен стандарт за статута и професионалното развитие на учителите, директорите и другите педагогически специалисти; 
8. съгласува избора от учителите в училището по чл. 164, ал. 2 от ЗПУО на учебниците и учебните комплекти; 
9. сигнализира компетентните органи, когато при осъществяване на дейността си констатира нарушения на нормативните актове; 
10. дава становище по училищния план-прием по чл. 143, ал. 1от ЗПУО; 
11. участва в създаването и приемането на етичен кодекс на училищната общност.
(2) При неодобрение от обществения съвет на актовете по ал. 1, т. 1 и 6 те се връщат с мотиви за повторно разглеждане от педагогическия съвет. При повторното им разглеждане педагогическият съвет се произнася по мотивите и взема окончателно решение.
Чл. 144. Условията и редът за създаването, устройството и дейността на обществения съвет се уреждат с правилник, издаден от министъра на образованието и науката.


РАЗДЕЛ XXI
НАГРАДИ НА УЧЕНИЦИТЕ И РОДИТЕЛИТЕ


Чл. 145.(1) За отличен успех, за научни и практически постижения в определена образователна област, за успешно представяне в състезания, конкурси, олимпиади, научни конференции на училищно, регионално и национално равнище ученикът се награждава с:
1. похвала от директора на училището и Педагогическия съвет; 
2. книги или други предмети; 
3. похвална грамота; 
4. награда от спонсорства и дарения за изяви и постижения на ученици.
 (2) Педагогическият съвет предлага за награждаване пред директора по предложение на класния ръководител.
Чл. 146. (1) За успешно представяне на ученици в състезания, конкурси, олимпиади, научни конференции учителите се награждават, както следва: 
8 - с книги и други предмети; - с грамота; - с парична сума. 

РАЗДЕЛ XXII
ПРАВА И ЗАДЪЛЖЕНИЯ НА РОДИТЕЛИТЕ

Чл. 147. (1) Родителите имат право:
1. периодично и своевременно да получават информация за успеха и развитието на децата им в образователния процес, за спазване на правилата в училище и за приобщаването им към общността; 
2. да се срещат с ръководството на училището, с класния ръководител, с педагогическите специалисти в определеното приемно време или в друго удобно за двете страни време; 
3. да се запознаят с УУП;
4. да присъстват и при желание от тяхна страна да бъдат изслушвани, когато се решават въпроси, които засягат права и интереси на ученика;
5. най-малко един път годишно да получават информация, подкрепа и консултиране в училището по въпроси, свързани с образованието; 
6. да избират и да бъдат избирани в Обществения съвет на училището; 
7. да изразяват мнение и да правят предложения за развитие на училището; 
8. да участват в родителските срещи. 
Чл. 148. Родителите са длъжни: 
1. да осигурят редовното присъствие на детето в задължителна училищна възраст, като своевременно уведомяват училището в случаите на отсъствие на детето; 
2. да запишат детето при условието на чл. 12 от Закона за предучилищното и училищното образование в първи клас; 
3. редовно да се осведомяват за своите деца относно приобщаването им в училищна среда, успеха и развитието им в образованието и спазването на училищните правила; 
4. да спазват Правилника за дейността на училището и да съдействат за спазването му от страна на детето; 
5. да участват в процеса на изграждане на навици за самоподготовка като част от изграждането на умения за учене през целия живот;
6. да се явяват в училището след покана от учител, директор или друг педагогически специалист в подходящо за двете страни време; 
7. да възстановяват нанесените от ученика материални щети в тридневен срок от известяването от класния ръководител. В случай че щетата не се възстанови в регламентирания тридневен срок, се прекратяват правата на ученика към училището, след решение на ПС;
8. да зачитат предвидените в Закона за закрила на детето мерки и да съдействат при осъществяването на дейности по закрила на 
детето. 





РАЗДЕЛ XXIII
Условия и ред за повишаване квалификацията на учителите, директорите и другите педагогически специалисти

Чл. 149. Повишаването на квалификацията на педагогическите специалисти за професионално развитие се извършва от:
1. специализирани обслужващи звена, висши училища и научни организации;
2. обучителни организации, чиито програми за обучение са одобрени от министъра на образованието и науката и са вписани в информационен регистър.
Чл. 150. (1) Планирането, координирането, управлението и контролът на дейностите за повишаване на квалификацията се осъществяват на национално, регионално, общинско и училищно ниво.
(2) Планирането, организирането, координирането, управлението и контролът на дейностите за повишаването на квалификацията на педагогическите специалисти на национално ниво се осъществяват от Министерството на образованието и науката, което определя ежегодно приоритетни области за продължаващата квалификация. Дейности по планиране, организиране и координиране на повишаването на квалификацията може да се осъществяват и от специализирани обслужващи звена по чл. 50, ал. 1, т. 3 от Закона за предучилищното и училищното образование.
(3) Планирането, организирането, координирането, управлението и контролът на дейностите за повишаване на квалификацията на педагогическите специалисти на регионално ниво се осъществяват от регионалните управления на образованието, които разработват планове за квалификация на педагогическите специалисти, като част от годишния план в съответствие с приоритетните области за продължаващата квалификация, с националната и регионалната политика и съобразно потребностите от квалификация на педагогическите специалисти в съответния регион.
(4) Дейностите за повишаване на квалификацията на педагогическите специалисти на общинско ниво се осъществяват от общинската администрация в съответствие с общинската образователна политика и съобразно потребностите от квалификация на педагогическите специалисти в съответната община.
 (5) Дейностите за повишаване на квалификацията на педагогическите специалисти на институционално ниво се осъществяват от детските градини, училищата, центровете за подкрепа за личностно развитие и регионалните центрове за подкрепа на процеса на приобщаващото образование по план за квалификационна дейност като част от годишния план и в съответствие със: 
1. стратегията за развитие на институцията; 
2. установените потребности за повишаване на квалификацията; 
3. резултатите от процеса на атестиране;
4. годишните средства за квалификация, част от които се разходват в съответствие с приоритетните области за продължаващата квалификация, определяни ежегодно от Министерството на образованието и науката;
5. правилата за организирането и провеждането на вътрешноинституционалната квалификация, 17 съгласувани с педагогическия съвет и утвърдени от директора на институцията; 6. възможностите за участие в международни и национални програми и проекти.
 (6) Контролът на дейностите за повишаване на квалификацията на педагогическите специалисти се осъществява на национално или на регионално ниво съответно въз основа на заповед на министъра на образованието и науката или на началника на регионалното управление на образованието. 
(7) Директорът на институцията по ал. 5 упражнява контрол по отношение на изпълнението на плана за квалификационната дейност и участието на педагогическите специалисти в квалификационните дейности на национално, регионално и институционално ниво. 
Чл. 151. (1) Квалификацията на педагогическите специалисти е:
1. въвеждаща – за адаптиране в образователната среда и за методическо и организационно подпомагане и е задължителна за педагогическите специалисти, които: а) са постъпили за първи път на работа в системата на предучилищното и училищното образование; б) са назначени на нова длъжност, включително по управление на институцията; в) заемат длъжност след прекъсване на учителския си стаж за повече от две учебни години; г) ще прилагат нови или променени учебни планове и учебни програми в училищата и програмни системи в предучилищното образование.
 2. продължаваща – за непрекъснато професионално и личностно усъвършенстване, за кариерно развитие и успешна реализация чрез периодично актуализиране и допълване на знанията, уменията и компетентностите: а) по учебни програми за съответния учебен предмет или програмни системи; б) по професионалния профил на педагогическия специалист; в) за развитие на умения за преподаване по ключовите компетентности; г) за познаване и прилагане на иновативни подходи в образователния процес; д) за кариерно ориентиране и консултиране на учениците; е) за организационни и консултативни умения; ж) за управление на институцията и работа със заинтересовани страни; з) за участие в проучвания, изследователска и творческа дейност; и) за придобиване на по-висока професионално-квалификационна степен; 
Чл. 152. Организационните форми за повишаване на квалификацията са: 
1. за продължаващата квалификация:
 а) курсове, семинари, тренинги, школи, практикуми, лектории, уебинари;
 б) специализации, свързани с методическата, педагогическата, психологическата подготовка на педагогическите специалисти, с конкретна предметна област или с управление на образованието; 
в) професионално-педагогическа специализация по чл. 60, ал. 1, т. 2; ,




РАЗДЕЛ XXIV
Придобиване на професионално-квалификационни степени от учители, директори и други педагогически специалисти

Чл. 153. (1) Въз основа на достигнатото равнище на квалификация педагогическите специалисти може да придобиват последователно следните професионално-квалификационни степени (ПКС):
1. пета професионално-квалификационна степен; 
2. четвърта професионално-квалификационна степен;
3. трета професионално-квалификационна степен;
4. втора професионално-квалификационна степен; 
5. първа професионално-квалификационна степен.
(2) Обученията на педагогическите специалисти и на лицата по ал. 2 за придобиване на професионално-квалификационни степени се осъществяват от висши училища, създадени по реда на Закона за висшето образование. (3) Процедурата по присъждане на ПКС се осъществява от департамент на висше училище, което провежда обучение за придобиване на професионална квалификация "учител" .
(4) Присъдената професионално-квалификационна степен се удостоверява със свидетелство по образец (приложение № 17). 
Чл. 154. (1) Изискванията към педагогическите специалисти – кандидати за придобиване на професионално-квалификационна степен, са:
1. да са придобили предходната професионално-квалификационна степен най-късно в годината, предхождаща годината на кандидатстване;
2. да заемат длъжност на педагогически специалист към момента на кандидатстването; 
3. да нямат наложено дисциплинарно наказание по чл. 188, т. 2 или 3 от Кодекса на труда, освен ако е заличено.
(2) Изискванията към лицата по чл. 55, ал. 2 – кандидати за придобиване на професионално-квалификационна степен, са: 
1. да имат най-малко една година трудов или служебен стаж от придобиването на пред- ходната професионално-квалификационна степен; 
2. да нямат наложено дисциплинарно наказание по чл. 188, т. 2 или 3 от Кодекса на труда или Закона за държавния служител, освен ако е заличено. 
Чл. 155. (1) Лицата, които кандидатстват за придобиване на професионално-квалификационна степен, подават следните документи: 1. заявление по образец (приложение № 18); 
2. диплома за висше образование; 
3. диплома за образователна и научна степен "доктор" или диплома за научна степен "доктор на науките"; 
4. документ за придобита професионална квалификация "учител" с изключение на случаите, в които такава професионална квалификация не се изисква за заемането на съответната длъжност на педагогически специалист;
 5. свидетелство за професионално-педагогическа специализация при кандидатстване за трета професионално-квалификационна степен; 
6. документ(и), удостоверяващ(и) присъдени или признати квалификационни кредити; 
7. документ за придобита предходна професионално-квалификационна степен;
 8. трудова, служебна или осигурителна книжка, удостоверяващи изискуемия стаж;
 9. документи, удостоверяващи обстоятелствата по чл. 58 при кандидатстване за пета професионално-квалификационна степен; 
10. писмена разработка и публикации, ако такива се изискват за съответната професионално-квалификационна степен. (2)Документите по ал. 1 се подават лично или от лице, упълномощено от кандидата. 
(3) Документите по ал. 1, т. 2 – 9 включително се представят във вид на заверени от кандидата копия. При поискване се представя и оригиналът на документа, който след сверяване се връща на кандидата. 
(4) След подаване на документите не се допускат промени в писмените разработки по ал. 1, т. 10. 
,квалификационна степен.
 








РАЗДЕЛ XXV
Атестиране на дейността на педагогическите специалисти

Чл.156. (1) Атестирането е процес на оценяване на съответствието на дейността на учителите, директорите и другите педагогически специалисти с професионалния им профил, с изискванията за изпълнение на длъжността и със стратегията за развитие на детската градина, училището, центъра за подкрепа за личностно развитие или регионалния център за подкрепа на процеса на приобщаващото образование, а за директорите – и на управленската им компетентност.
(2) Професионалният профил и постигнатите резултати в обучението на децата и учениците са основа за подпомагане на самооценката и за атестирането на педагогическите специалисти.
 (3) Целите на процеса на атестиране са: 
1. установяване на постигнатите от педагогическите специалисти резултати от дейността им;
2. повишаване качеството на образованието на децата или учениците;
3. мотивиране на педагогическите специалисти за професионално усъвършенстване чрез повишаване на квалификацията; 4. установяване на потребността от методическа и организационна подкрепа на педагогическия специалист и осигуряване на наставник или наставници.
(4) Получените оценки от атестирането служат за: 
1. кариерно развитие; 
2. поощряване на педагогическите специалисти, получили високи оценки при атестирането;
 3. насочване за повишаване на квалификацията на педагогическите специалисти с цел актуализиране, допълване или разширяване на професионалната им компетентност; 
4. осигуряване на методическа и/или организационна подкрепа и осигуряване на наставник или наставници.
(5) При атестирането на педагогическите специалисти, с изключение на директорите, педагогическият съвет на институцията в системата на предучилищното и училищното образование взема решение за определяне на пет критерия от областите на професионална компетентност в зависимост от вида на институцията и стратегията за развитието й и на скала за определяне на достигнатата степен на изпълнението им. Критериите, както и скалата за определяне на достигнатата степен на изпълнението им се утвърждават от директора на институцията и се включват в атестационните карти на педагогическите 28 специалисти по образец – приложения № 20 – 22 и № 24 – 25. 
(6) При атестирането на директорите на институции в системата на предучилищното и училищното образование работодателят определя пет критерия от областите на професионална компетентност в зависимост от вида на институцията и стратегията за развитието й и скала за достигната степен на изпълнението им. Критериите, както и скалата за достигната степен на изпълнението им се включват в атестационната карта по образец – приложение № 23. 
Чл. 157. (1) Педагогическите специалисти се атестират на всеки 4 години. 
(2) В периода октомври – ноември в детските градини, училищата, центровете за подкрепа за личностно развитие или регионалните центрове за подкрепа на процеса на приобщаващото образование започва процедура по атестиране на педагогическите специалисти, чийто период на атестиране по ал. 1 изтича в съответната календарна година.
(3) Дейностите по атестирането се извършват по график, съгласуван с началника на регионалното управление на образованието и утвърден от работодателя. 
Чл.158. (1) Периодът за атестиране по чл. 77, ал. 1 се удължава с периода на отсъствието на педагогическия специалист при отсъствие от работа поради: 
1. временна неработоспособност повече от една календарна година, установено със съответните медицински документи;
 2. ползване на отпуск по чл. 163, 164, 164б и 167 от Кодекса на труда; 
3. ползване на неплатен отпуск повече от една календарна година.
(2) При промяна на местоработата на педагогически специалист, атестиран за период от 4 години преди промяната, същият се атестира след 4 години в институцията, в която започва работа при нов работодател.
(3) Когато педагогическият специалист в периода по чл. 77, ал. 1 е преназначен на друга длъжност в същата институция, атестирането се извършва за длъжността, на която е работил по-дълго, а при еднакво времетраене – за длъжността, която заема в момента.
(4) Когато в периода по чл. 77, ал. 1 педагогическият специалист бъде назначен на същата длъжност в друга детска градина, училище, център за подкрепа за личностно развитие или регионален център за подкрепа на процеса на приобщаващото образование, атестирането му се извършва от приемащата институция, ако има действително отработени не по-малко от две години в нея.
(5) Когато в периода по чл. 77, ал. 1 педагогическият специалист бъде назначен на същата длъжност в друга детска градина, училище, център за подкрепа за личностно развитие или регионален център за подкрепа на процеса на приобщаващото образование и в края на периода по чл. 77, ал. 1 няма действително отработени повече от две години в приемащата институция, периодът на атестирането му се удължава и лицето се атестира след 4 години от назначаването му в другата институция. (6) Атестирането на педагогически специалист, който работи в повече от една детска градина, училище, център за подкрепа за личностно развитие или регионален център за подкрепа на процеса на приобщаващото образование, се осъществява от атестационна комисия, определена от работодателя, с който е основното му трудово правоотношение. 
Чл. 159. (1) Атестирането на учителите и другите педагогически специалисти се извършва от атестационна комисия, определена от работодателя, съгласувано с педагогическия съвет. 
(2) Атестационната комисия се състои от нечетен брой членове, като съставът й е съобразно числения състав на педагогическия персонал в институцията и включва: 
1. педагогически специалисти, представители на работодателя на институцията, в която атестираното лице работи по основно трудово правоотношение, единият от които е председател на комисията;
2. представител на регионалното управление на образованието; 
3. представител/представители на педагогическия съвет, определен/определени с негово решение;
4. резервни членове за всеки от представителите по т. 1 – 3. 
(3) По изключение от ал. 2 за детска градина, училище или център за подкрепа за личностно развитие с обща численост до пет педагогически специалисти атестирането се извършва от атестационната комисия с председател – директора, един представител на финансиращия орган и един представител от регионалното управление на образованието. Комисията се определя със заповед на началника на регионалното управление на образованието след съгласуване с финансиращия орган. 29 
(4) За случаите по чл. 78, ал. 6 се включва и един представител на работодателя на институцията, с който педагогическият специалист е сключил трудов договор за допълнителен труд при друг работодател в рамките на числеността по ал. 2.
(5) При атестирането на член на атестационната комисия съставът й се променя, като атестираното лице се заменя с резервен член от комисията – представител на институцията, определен от педагогическия съвет.
Чл. 160. (1) Атестирането на директорите се извършва от комисия, определена от работодателя, съгласувано с педагогическия съвет. Атестационната комисия се състои от нечетен брой членове и включва: 
1. представители на работодателя, единият от които е председател; 
2. един представител на финансиращия орган в случай, когато той е различен от работодателя;
3. поне един педагогически специалист – представител на институцията, определен от педагогическия съвет; 
4. един представител на регионалното управление на образованието, определен от началника на регионалното управление на образованието, в случай, когато той е различен от работодателя;
5. един родител от обществения съвет;
6. резервни членове за всеки от представителите по т. 1 – 5. (2) В състава на атестационната комисия по ал. 1 по преценка на работодателя може да се включи един представител на предприятие, с което партнира училището, което организира и провежда обучение за придобиване на професионална квалификация.
Чл.161. (1) Съставът на атестационната комисия по чл. 79, ал. 1 и чл. 80 с нейния председател, резервните членове и техническия секретар, графикът за дейността й, задълженията на членовете й, приложимите към съответната длъжност атестационни карти се определят със заповед на работодателя съгласувано с педагогическия съвет.
(2) Не се определят за членове на атестационна комисия лица, които са свързани лица по смисъла на § 1, т. 15 от допълнителните разпоредби на Закона за противодействие на корупцията и за отнемане на незаконно придобитото имущество. 
(3) Обстоятелствата по ал. 2 се удостоверяват с писмена декларация по образец от лицата по чл. 79, ал. 2, 3, 4 и 5 и чл. 80 (приложение № 19).
Чл. 162. (1) Оценката от атестирането се отразява в атестационна карта по образец, както следва: 1. за учител – приложение № 20; 2. за възпитател – приложение № 21.

РАЗДЕЛ XXVI
УСЛОВИЯ И РЕД ЗА ПРИЕМАНЕ, ОТЧИТАНЕ И УНИЩОЖАВАНЕ НА ДОКУМЕНТИ С ФАБРИЧНА НОМЕРАЦИЯ

Чл. 163. (1) Документите от задължителната документация, в които фабрично са отпечатани серия и номер, са документи с фабрична номерация.
(2) Всяко приемане и предаване на документите по ал. 1 се извършва с двустранно подписан приемно-предавателен протокол за документи с фабрична номерация съгласно образец (Приложение № 5).
(3) Протоколът по ал. 2 се изготвя в четири екземпляра – за приемащата, за предаващата институция, за РУО и за МОН. В 10-дневен срок от изготвянето на протокола предаващата институция представя в МОН екземпляр, предназначен за него, а приемащата в РУО.
(4) Със заповед на директора на училището се определя мястото на съхранение на приемно-предавателния-протокол за документи с фабрична номерация. Срокът на съхранение е 50 години.
Чл. 164. (1) Документите с фабрична номерация се отчитат ежегодно с Отчет на документите с фабрична номерация (Приложение № 6), изготвен в два екземпляра, от комисия, определена със заповед на директора на институцията.
(2) В срок до 30 април единият от екземплярите на отчета заедно с копие на протокола по чл. 53, ал 2, се представя от училището в РУО.
(3) Със заповеди на директора на училището и началника на РУО, се определя мястото на съхранение на отчета и протокола по ал. 2. Срокът на съхранение е 50 години.
Чл. 165. (1) Документи с фабрична номерация, които са дефектни, сгрешени при попълването им, станали негодни за ползване, както и остатъкът неизползвани бланки (без дубликатите), се унищожават от комисията по чл. 52, ал. 1.
(2) За подлежащите на унищожаване документи комисията съставя протокол за унищожени документи с фабрична номерация. В протокола се вписват видът на документите, които подлежат на унищожаване, и количеството им.
(3) Унищожаването се извършва като се изрязват отпечатаните серия и фабричен номер от бланките на документите и се залепват върху протокола и върху всеки залепен номер се поставя печата на училището. Залепените номера са неразделна част от протокола, а останалата част от бланките се унищожава.
(4) Комисията подписва протокола и го предава на директора на училището.

РАЗДЕЛ XXVII
ФИНАНСИРАНЕ. НАБИРАНЕ НА ДОПЪЛНИТЕЛНИ СРЕДСТВА

Чл. 166. (1) Дейностите в системата на училищното образование се финансират със средства от държавния бюджет, бюджетите на общините, европейски фондове и програми и други източници.
(2) Средствата от държавния бюджет са за:
1. издръжка на дейностите по възпитание и обучение на децата и учениците.
2.изпълнение на национални програми за развитие на образованието.
3.подпомагане на равния достъп и подкрепа за личностно развитие.
 Чл.167.(2)Средствата по чл.148, ал.2 се разпределят между бюджетите на първостепенните разпоредители с бюджет, финансиращи държавни и общински училища, въз основа на:
1.броя на учениците;
2.броя на паралелките;
3.стандарт за ученик;
4. стандарт за образователна институция;
5. стандарт за паралелка;
(3). Не по-малко от две трети от средствата по чл.148, ал. 2 се разпределят между бюджетите на първостепенните разпоредители с бюджет въз основа на броя на учениците и разходен стандарт за ученик.
(4) Първостепенните разпоредители с бюджет разпределят получените средства между училищата въз основа на формули за всяка дейност.Те включват основен и допълнителни компоненти. Утвърдените формули се прилагат от началото на бюджетната година и не могат да бъдат променяни до края й.
Чл. 168. Допълнителни средства се набират: 
1. чрез УН, обществения съвет;
2. чрез дарения;
3. чрез реализиране на проекти.

	
ЗАДЪЛЖИТЕЛНА УЧИЛИЩНА ДОКУМЕНТАЦИЯ

	
№
	
НАИМЕНОВАНИЕ
	
лице, работещо със ЗУД
	
СЪХРАНЕНИЕ НА ЗУД

	срок на съхранение

	
	
	
	място за съхранение
	Отговорник
	лице, осъществя-ващо контрол
	

	1. 

	Книга за регистриране заповедите на директора и класьорите към нея

	директора
	канцеларията
	Директора
	РУО-Перник и лица от МОН
	20 год.

	2. 
	Книга за контролната дейност на директора и класьора към нея
	директора
	канцеларията
	Директора
	РУО-Перник и лица от МОН
	20 год.

	3. 
	Книга за подлежащите на задължително обучение ученици до 1 6-год. възраст
	директора
	канцеларията
	Директора
	РУО-Перник и лица от МОН
	пост.

	4. 
	Главна книга І - VІІклас
	класните ръково-дители
	канцеларията
	класните ръ-ководители
	директора
	пост.

	5. 
	Регистрационна книга за издаваните документи: за завършена степен на образование
	класните ръково-дители
	канцеларията
	класните ръ-ководители
	директора
	пост.

	6. 
	Регистрационна книга за издаваните дубликати на документи: за завършена степен на образование
	директора
	канцеларията
	Директора
	РУО-Перник и лица от МОН
	пост.

	7. 
	Регистрационна книга за удостоверения за завършен клас
	класните ръково-дители
	канцеларията
	класните ръ-ководители
	директора
	пост.

	8. 
	Списък Образец № 1 и приложения
	директора
	канцеларията
	Директора
	РУО-Перник и лица от МОН
	пост.

	9. 
	Протокол за дежурство при провеждане на писмен изпит
	квестор
	канцеларията
	квестора и директора
	директора
	пост.

	10. 
	Протокол за резултата от писмен, устен и практически изпит
	председателя на ко-мисията и предава на директора
	канцеларията
	Директора
	директора
	пост.

	11. 
	Удостоверение за преместване
	класните ръково-дители
	притежателя и директора /копие/
	Директора
	директора
	

	12. 
	Удостоверение за завършен клас
	класните ръково-дители
	притежателя и директора /копие/
	Директора
	директора
	

	13. 
	Свидетелство за основно образование

	класни ръководители
	притежателя
	Директора
	директора
	

	14. 
	Дубликат на Свидетелство за основно образование
	директора
	притежателя
	Директора
	директора
	

	15. 
	Дневник на група при целодневната организация на ОВП
	Учител-ЦДО
	учителска стая
	учител-ПИГ
	директора
	5 год.

	16. 
	Дневници
	класните ръково-дители и учителите
	учителска стая
	класните ръ-ководители
	директора
	5 год.

	17. 
	Ученическа лична карта
	родител, ученик, класен ръководител
	у притежателя 
	притежателя 
	ротител, класен ръководител, директор
	1 год.

	18. 
	Ученическа книжка
	родител, ученик, класен ръководител
	у притежателя 
	притежателя 
	ротител, класен ръководител, директор
	1 год.

	19. 
	Книга за издадените лични карти и ученически книжки
	класен ръководител
	канцеларията
	класните ръ-ководители
	директора
	1 год.

	20. 
	Летописна книга
	З. Иванова 
	канцеларията
	Н. Крумова
	директора
	пост.

	21. 
	Книга за протоколите от заседанията на ПС
	П.Новева – секретар на ПС
	учителската стая
	Й.Младенова
	директора
	пост.

	22. 
	Книга за регистриране на даренията
	счетоводител 
	канцеларията
	счетоводител
	директора
	пост.

	23. 
	Книга за регистриране на проверките на контролните органи на МОН
	контролен орган
	канцеларията
	Директора
	контролен орган
	20 год.

	24. 
	Книга за санитарното състояние
	контролен орган РЗИ
	канцеларията
	счетоводител
	РЗИ
	5 год.

	25. 
	Книга за начален инструктаж за ЗБУВОТ
	председателя на комисията
	канцеларията
	счетоводител
	директора
	7.

	26. 
	Книга за периодичен инструктаж за ЗБУВОТ
	председателя на комисията
	канцеларията
	счетоводител
	директора
	

	27. 
	Инструкции за ЗБУВОТ за учебни кабинети
	председателя на комисията, учите-лите по предмети
	канцеларията
	счетоводител
	директора
	

	28. 
	Дневник за входяща кореспонденция
	счетоводител 
	канцеларията
	счетоводител
	директора
	5 год.

	29. 
	Дневник за изхдяща кореспонденция
	счетоводител 
	канцеларията
	счетоводител
	директора
	5 год.

	30. 
	Инвентарна книга и отчетно-счетводни форми
	счетоводител 
	канцеларията
	счетоводител 
	одитор
	съглас-но ЗС

	31. 
	Книга-ведомост за трудови възна-граждения
	счетоводител 
	канцеларията
	счетоводител 
	одитор
	пост.

	32. 
	Книга за трудовата книжка
	счетоводител 
	канцеларията
	счетоводител 
	Инспекция на труда
	пост.



Воденето, съхранението и контрола на училищната документация, която не е посочена в настоящата таблица е уредено със заповед на Директора.

